Trendafilova: Sudiće se pojedincima za zločine na Kosovu, a ne celoj etničkoj grupi | Ekspres.net\nEPA/PETER DEJONG / POOL\nPredsednica Specijalizovanih veća Kosova smeštenih u Hagu Ekaterina Trendafilova izrazila je uverenje da će taj sud suditi pravično, nepristrasno i nezavisno.\nOna je dodala da zadatak te ustanove neće biti potpuno ostvaren ako ljudi u regionu ne budu razumeli njen mandat.\nTrendafilova je ukazala da je sud kojim predsedava, kao i mnogi međunarodni tribunali u svetu koji se bave pitanjima ratnih zločina, s valjanim razlogom smešten daleko od mesta gde se sukob desio.\nMeđu tim razlozima su, kako podseća, potreba da se očuva bezbednost žrtava i svedoka, izbegavanje mogućih intervencija ili, ponekad, i mogućnost da se sam zločin desio u više zemalja.\n“Takođe sam svesna da ako ljudi u regionu koje ova suđenja i presude najviše dotiču – pre svega na Kosovu i u Srbiji – ne budu razumeli mandat naše ustanove, naš zadatak neće biti potpuno ostvaren. Stoga je za nas razgovor o radu Specijalizovanih veća Kosova i pružanje mogućnosti ljudima na Kosovu i u regionu da iznesu svoje dileme i postavljaju pitanja, od samog početka bio najviši prioritet”, kaže Trendafilova.\nTaj razgovor omogućava Specijalnom sudu da otkloni neke predrasude, koje su, kako ističe, sasvim prirodne kada je sud izmešten u drugu zemlju. Među tim predrasudama najčešće su, dodaje, da je sud neka politička ustanova ili da je osnovan da bi sudio nekoj određenoj grupi, etničkoj zajednici ili organizaciji, kao i da je njegov zadatak da menja istoriju.\n“Specijalizovana veća i Specijalizovano tužilaštvo u potpunosti su nezavisni. Oni ne primaju uputstva spolja, bilo od ustanova, vlada ili lica… Specijalizovana veća će suditi samo licima odgovornim za krivična dela koja su činili kao pojedinci i neće suditi nijednoj etničkoj grupi, zajednici ili organizaciji”, naglašava Trendafilova.\n“Specijalizovana veća su ovlašćena da sude pojedincima za zločine protiv čovečnosti, ratne zločine i druga krivična dela prema kosovskom zakonu za koja se tvrdi da su izvršena ili započeta na Kosovu od januara 1998. do decembra 2000. koja su izvršili građani Kosova ili SRJ, ili koja su izvršena nad njihovim građanima, bez obzira na nacionalnu pripadnost počinioca”, zaključila je Ekaterina Trendafilova.\nTags Ekaterina Trendafilovahagkosovosud\nDiković: Nisam počinio ratne zločine na Kosovu Ističe vreme za nevine i nedostupne RADA TRAJKOVIĆ: Za snimak ubistva Olivera Ivanovića tražili su mi novac “PACOLIJEV SAVETNIK LAŽE” Dačić: Spreman sam da svedočim u Hagu protiv OVK


Likovni konkurs za kalendar EU PROGRES - juGmedia\nLESKOVAC, VRANJE, PIROT – Za učenike srednjih škola u 34 opštine jugoistočne i jugozapadne Srbije u toku je likovni konkurs za novogodišnji kalendar programa Evropski PROGRES, na temu „Upoznaj Evropu“.\nDvanaest najboljih radova, koje bude odabrao stručni žiri, biće štampano na kalendaru Evropskog PROGRESa za 2015. godinu. Mladi autori odabranih radova biće nagrađeni laptop i tablet računarima, kao i fotoaparatima.\nLaptop i projektor biće dodeljeni školi, koja bude proglašena za najbolju na osnovu ukupnog broja i kvaliteta svih podnetih radova, kao i predanosti u organizaciji internog školskog takmičenja.\nCilj ovog konkursa je da podstakne srednjoškolce da razvijaju svoje talente i nadahne ih da istraže i otkriju malo poznate, a zanimljive činjenice o Evropi, kao i da iskažu kreativnost u likovnom predstavljanju svoji otkrića široj publici.\nPutovanje svemirskom kapsulom najbolja učenička ideja\nU nedelju 7. jula od 17 sati, grad Leskovac organizuje posetu Aero-klubu i druženje sa gradonačelnikom Goranom Cvetanovićem, saopšteno je na gradskom…


Posle francuskih, i američki Hrvati traže Dilanovo izvinjenje!\nHrvati iz Sjedinjenih Američkih Država pozvali su slavnog američkog muzičara Boba Dilana da se izvini nakon što je uporedio Hrvate sa nacistima i Kju Kluks klanom.\n"Veoma smo razočarani Dilanovom analogijom i poređenjem hrvatskog naroda sa nacistima i KKK-om. Činjenica je da Hrvati nikad nisu bili agresori ili rasisti. Svi mu Hrvati zameraju zbog ove izjave te zahtevaju izvinjenje", navodi se u saopštenju Nacionalna federacija Hrvata iz SAD.\nTa Federacija je pozvala Dilana da "sedne sa Hrvatima i nauči ponešto iz istorije i shvati činjenice".\n"Takvo širenje mržnje ne sme se nagrađivati i ne sme mu se ukazivati čast kao što je objavljivanje u časopisu Rolingston", navodi se u saopštenju Nacionalne federacije Hrvata iz SAD.\nZa sada nije poznato da li se legendarni kantautor odazvao pozivu i planira li da nauči nešto o istoriji Hrvatske.\nLegendarni američki muzičar Bob Dilan prošle godine je dao intervju za magazin "Rolingston" u kome je govorio o svojoj muzici, politici, istoriji i ropstvu, a u tom kontekstu je pomenuo i Srbe i Hrvate.\n"Crnci znaju da pojedini belci nisu želeli da se ropstvo ukine i da se ti belci pitaju, crnci bi i danas bili pod njihovim jarmom. Ukoliko vam je neki predak bio robovlasnik ili pripadnik Kju Kluks klana, crnci to mogu da osete. Kao što Jevreji mogu da osete nacistu ili Srbi Hrvate", rekao je Dilan.


Optimizam u Severnoj Makedoniji nakon izveštaja o napretku\nBy Naser Pajaziti / Објављено на: May 29, 2019\nNakon objavljivanja izveštaja Evropske komisije o napretku, državni lideri u Severnoj Makedoniji izrazili su optimizam da će dobiti datum za pokretanje pregovora o pridruživanju s EU.\nPredsednik države, Stevo Pendarovski, rekao je da izveštaj odražava stvarnu situaciju u zemlji, te očekuje da Veće EU potvrdi napore koje je zemlja napravila tako što će odrediti datum pokretanja pregovora o pridruživanju. Pendarovski je rekao da bi svako odlaganje sa datumom obeshrabrilo građane.\nPredsednik Parlamenta, Talat Dzaferi, rekao je da je zemlja ispunila sva očekivanja i da očekuje početak pregovora u junu.\nPremijer Zoran Zaev rekao je da je pozitivna preporuka deseta po redu, međutim, prema njegovim rečima, ova preporuka je najpozitivnija koju je zemlja dobila do sada.\n“Danas smo ponosni na uspeh koji je naša zemlja postigla. Kompletirali smo naš pregovarački tim i spremni smo za početak pregovora. Sada je red na Evropu da počne sa pokretanjem pregovora”, rekao je Zaev.\nEvropska komisija je objavila izveštaj o napretku Severne Makedonije u kojem preporučuje otvaranje pregovora o pristupanju. Sada je na savetu ministara EU da u junu odluči da li će biti datuma za početak ovih pregovora. / ibna /


Škole pletenja i heklanja – Naky Handmade\nDosta poruka mi stiže od devojaka sa pitanjima gde mogu da nauče da pletu ili heklaju. Verovatno zbog toga što sam ranije držala školu heklanja i pletenja za studentkinje u Nišu. Poruke mi stižu i od onih koje su iz Beograda ili Novog Sada pa sam rešila da u ovom postu navedem škole za koje znam.\nU Nišu pletenje možete da naučite u pozamanteriji Petlja&Petlja. Časove drži Sunčica, vlasnica radnje, koja je meni pomagala oko škole pletenja za studentkinje. Osim pletenja možete da naučite i zlatovez i pustovanje. Časovi su u manjim grupama, ima dosta prostora, a sigurna sam da je i druženje dobro 🙂 Informacije o kursevima možete dobiti na njenoj Fejsbuk stranici Imam petlju.\nU Beogradu školu pletenja vodi Maja. Maja vodi i blog o školi pletenja na kome možete da vidite kada kreću kursevi, kao i raspored kurseva. Pored pletenja organizuje i tematske radionice, mini kurseve heklanja i pravljenja pletenih narukvica.\nU Novom Sadu kurs pletenja drži Tanja. Možete je kontaktirati putem mejla bensedinart@gmail.com ili njene Fejsbuk stranice Bensedinkin dućan.\nTo su škole pletenja i heklanja za koje ja znam i za koje sam uspela da saznam u Fejsbuk grupi Zaplet. Ukoliko vi znate za neku ili i sami držite časove, možete informacije o školi ostaviti u komentaru, a ja ću dodati u tekstu. Devojkama i ženama koje žele da uče pletenje i heklanje na ovaj način želim puno sreće i uspeha u učenju, puno radova, i da i posle kurseva nastave sa radom i usavršavanjem, a onda da znanje prenose dalje svojim sestrama, drugaricama, ćerkama…


Bukurešt - Blic Online\nLAŽNA UZBUNA U BUKUREŠTU Nije pronađen eksploziv u avionu, koji je evakuisan zbog PRETNJE BOMBOM\nU avionu komopanije KLM na letu iz Bukurešta za Amsterdam, koji je evakuisan u Rumuniji, nije pronađen eksploziv, rekla je portparol KLM-a Geri Brand.\nPrestonica u komšiluku najbolji grad za RAD NA DALJINU\nIako bi mnogi očekivali drugačiji ishod, prvo mesto na listi najboljih gradova za rad na daljinu zauzeo je Bukurešt. To mu je uspelo najviše zahvaljujući odličnim internet konekcijama i niskim troškovima života.\nAvion Er Srbije vratio se iz Bukurešta sa 40 naših građana, rečeno je Tanjugu u Ministarstvu građevinarstva, saobraćaja i infrastrukture.\nORBAN POLOŽIO ZAKLETVU Rumunija dobila novi vladu\nNova rumunska vlada na čelu sa premijerom Ludovikom Orbanom danas je položila zakletvu pred predsednikom Klausom Joanisom u predsedničkoj palati Kotročanji u Bukureštu.\nPROTEST U BUKUREŠTU Na stotine ljudi povređeno u sukobu demonstranta i policije\nHiljade ljudi učestvovale su danas na protestu ispred zgrade vlade u Bukureštu, na godišnjicu održavanja demonstracija protiv korupcije u kojima su povređene stotine ljudi, uključujući dvadesetak policajaca.\nNekoliko stotina građana Bukurešta obeležilo je večeras 100 godina od kako je rumunska vojska srušila Mađarsku Sovjetsku Republiku (MSR).\nRumunska Vlada ignoriše volju sopstvenog naroda time što ne usvaja preporuke koje im je dalo evropsko telo za borbu protiv korupcije, izjavio je predsednik Rumunije Klaus Johanis.\nNa hiljade ljudi priključilo se u subotu Paradi ponosa u Bukureštu, skoro godinu dana nakon što to je Rumunija održala neuspeli referendum o zabrani istopolnih brakova.\nNa hiljade ljudi priključilo se danas Paradi ponosa u Bukureštu, skoro godinu dana pošto je Rumunija održala neuspeli referendum o zabrani istopolnih brakova.\nPapa u Rumuniji: Da pomognemo jedni drugima\nPapa Franja sastao se sa rumunskim patrijarhom Danijelom i članovima Sinoda Rumunske pravoslavne crkve u patrijaršiji u Bukureštu kojima je poručio da je u tu zemlju došao kao bratski hodočasnik.


Dermatološke ordinacije Arhive - VirtualniGrad.Com\nDermatologija je učenje o koži i njenim bolestima, ali je i medicinska nauka o medicinskim i hiruškim sanovištima. Dermatolozi su vodeći stručnjaci u polju kozmetičke hirurgije. U okviru ove specijalnosti tretira se veliki broj osoba, između ostalog i botoksom i laserskom hirurgijom. Neki dermatolozi izvode i manje kozmetičke zahvate piput liposukcije i podizanja lica. Za više informacija o uslugama dernatoloških ordinacija, načinu rada i tretmana informišite se ovde.\nSpecijalističko dermatovenerološka ordinacija Novi Sad\nLečenje i dijagnostika kožnih i polno prenosivih bolesti, dermatokozmetološki tretman lica, dermoskopija mladeža, otklanjanje fibroma, patch test.\nDermatovenerološka ordinacija Novi Sad\nDermatološka ordinacija dr Komarčević


Potpisan Protokol o saradnji BNV i opštine Sjenica | Bošnjačko nacionalno vijeće\nNakon potpisivanja Protokola, predsjednik opštine Sjenica Hazbo Mujović izjavio je da će opština Sjenica sa svoje strane podržati sve projekte i programe Bošnjačkog nacionalnog vijeća i učiniti sve na planu ostvarenja nacionalnih prava bošnjačkog naroda u ovoj opštini u svim oblastima rada.\nPredsjednik Bošnjačkog nacionalnog vijeća Esad Džudžević izrazio je zadovoljstvo što je, nakon Tutina, došlo do potpisivanja Protokola o saradnji BNV i sa opštinom Sjenica, izražavajući očekivanje da će to olakšati implementaciju mnogih zakonom definisanih prava pripadnika bošnjačkog naroda u ovoj opštini. On je kazao da su lokalne samouprave, zapravo, te koje treba da implementiraju zakonom definisane odredbe i da je na njima ostvarenje skoro čitavog seta manjinskih prava, u skladu i sa domaćim a i međunarodnim standardima. On je rekao da se na ovaj način otvara put institucionalizaciji odnosa između lokalnih samouprava i BNV-a, što predstavlja jedan od najbitnijih koraka u povezivanju Bošnjaka ne samo u Sandžaku već i na prostoru cijelog Balkana.\nProtokolom o saradnji Bošnjačkog nacionalnog vijeća i opštine Sjenica predviđena je saradnja dvije strane na planu ostvarenja prava Bošnjaka u Ustavom, zakonima i međunarodnim standardima definisanim oblastima.


Požarevac info - Najnovije vesti - Ko se vakciniše dobija 30.000 dinara\nDirektor šabačke firme „Kartonval” Zoran Petković ponudio je svakom radniku koji se vakciniše protiv korona virusa nagradu od 30.000 dinara, nakon čega se za vakcinaciju prijavilo 30 odsto zaposlenih. Ta ponuda usledila je nakon što je prethodno Petković kazao radnicima da oni koji odbiju da se vakcinišu protiv korona virusa neće dobiti uskršnju nagradu, što […]\nThe post Ko se vakciniše dobija 30.000 dinara .\nDirektor šabačke firme „Kartonval” Zoran Petković ponudio je svakom radniku koji se vakciniše protiv korona virusa nagradu od 30.000 dinara, nakon čega se za vakcinaciju prijavilo 30 odsto zaposlenih.\nTa ponuda usledila je nakon što je prethodno Petković kazao radnicima da oni koji odbiju da se vakcinišu protiv korona virusa neće dobiti uskršnju nagradu, što je naišlo na osudu na društvenim mrežama, ali i u delu kolektiva.\nPetković je za Tanjug rekao da je imao nameru da podstakne radnike da se imunizacija obavi što pre, ali i da ga je iznenadila „tiha većina” nesigurnih, uplašenih protivnika vakcinacije u Kartonvalu.\n„Nama je svaki čovek bitan u proizvodnji i u strahu smo od masovne transmisije i mislio sam da mogu da na takav način skrenem pažnju, ali ljudi su to primili loše i više se nasekirali zbog ...\nLončar: Razmišljamo o uvođenju obavezne vakcinacije\nGradonačelnik Požarevca odgovorio opoziciji: Jeste, ja sam bio na snimku, nismo ništa loše radili\nZemljište nekadašnje Fabrike šećera kupio Grad Požarevac za 69 miliona\nVučić o brzoj saobraćajnici ka Požarevcu\nNema više VIP mreže, od danas novo ime\nResavska pećina – 49 godina od otvaranja\nRespored vakcinacije bez zakazivanja po seoskim mesnim zajednicama


Bekvalac: "Potrudićemo se da produžimo krizu OFK Beograda" - Sportske.net\nBekvalac: "Potrudićemo se da produžimo krizu OFK Beograda"\nTrener Novog Pazara ističe da "Romantičari" imaju krizu rezultata koju će njegov tim pokušati da produži u utakmici devetog kola Jelen Super lige.\nĐurđević: "Gradski derbi uvek interesantan"Kosanović: "Strpljivo protiv agresivnog Spartaka"JSL - Derbi, pa sve ostalo...JSL - Donji Srem se razgoropadio, Voša slavila u Pazaru!Zagorčić: "U Novi Pazar po tri boda"\nTrener Novog Pazara Dragoljub Bekvalac rekao je danas, uoči utakmice devetog kola Super lige Srbije sa gostujućim OFK Beogradom, da će njegov tim igrati protiv dobro organizovanog rivala koji trenutno postiže slabije rezultate.\n"OFK Beograd ima privremenu krizu rezultata, a ne krizu igre."\n"Znam kako funkcionišu, bio sam tamo trener u tri navrata i oni će prevazići probleme. Jedino me brine što se na tom njihovom putu oporavka nalazimo i mi, koji ćemo se potruditi da im krizu produžimo barem za jedno kolo", rekao je Bekvalac novinarima u Novom Pazaru.\n"Beograđani će sutra doći ovde u najjačem sastavu i sa željom da osvoje bodove. Kompletni smo i mislim da ćemo uz jedan agresivan i angažovan pristup doći do važnih bodova", dodao je on.\nNovi Pazar je šestoplasirani tim u Super ligi sa 12 bodova, dok je OFK Beograd na 14. mestu sa pet bodova.\nBekvalac je istakao da "romantičari" imaju jedan od najboljih timova u ligi, iako su pri dnu tabele.\n"Skladna su celina, imaju reprezentativaca u mladjim selekcijama i Veseljka Trivunovića koji je pokretač svih akcija. Tu su i dva kvalitetna štopera, reprezentativac Milan Rodić, pa nam opasnost preti sa svih strana", ocenio je Bekvalac.\nTrener Novopazaraca je dodao da će njegova ekipa pokušati prva da postigne gol, što bi, po njegovom mišljenju, moglo da ima odlučujući značaj.\n"Neće tu biti senzacionalnog rezultata, recimo 3:0 ili 4:0 za nekog od rivala. Biće velika stvar za oba tima da prvi postignu gol, a sve ćemo učiniti da to budemo mi", kazao je Bekvalac.\nOn je ocenio i da povratak Zvezdana Terzića na mesto predsednika predstavlja veliki dobitak za OFK Beograd, ali i srpski fudbal.\n"To je čovek koji je udario temelje ovom Fudbalskom savezu Srbije, a kasnije su se izdešavale određene stvari. Njegovim povratkom mnogo dobija i klub, ali i srpski fudbal", zaključio je Bekvalac.\nVezni fudbaler Novog Pazara Dario Damjanović ocenio je da je OFK Beograd organizovana i disciplinovana ekipa, ali i da domaćin spremno ulazi u predstojeći meč.\n"Respektabilna su ekipa i treba da im odgovorimo na isti način, disciplinom i dobrom taktikom. Samo tako će bodovi ostati kod nas. Kompletni smo, a u meč ulazimo psihički i fizički maksimalno spremni", rekao je Damjanović.\nUtakmica izmedju Novog Pazara i OFK Beograda igraće se suta u 14.30 na novopazarskom Gradskom stadionu.


STIDIŠ LI SE, MILORADE?: Užas u Krajini, pogledajte kakvo je trenutno stanje u migrantskom kampu “Lipa” u Bihaću (VIDEO) – Tutin Press\nNiske temperature i snijeg su najavljeni za naredne dane, a smještaj za nekoliko stotina migranata još nije uspostavljen.\nStanje u kampu “Lipa” i dalje je bez velikih promjena, migranti i dalje borave na otvorenom. Niske temperature i snijeg su najavljeni za naredne dane, a smještaj za nekoliko stotina migranata još nije uspostavljen.\nVolonteri Crvenog križa podijelili su hiljadu obroka. Sekretar gradskog Crvenog križa Selam Midžić kaže kako izuzetno važnu ulogu imaju donatori, koji, kao i prethodnih godina, daju veliki doprinos kada je u pitanju opsluživanje migranata.\n– Očekujemo u narednom periodu, uz angažman IOM-a i svih službi države BiH,da će proraditi i taj smještajni kapaciteti, tako da će sve to biti drugačije. Neće to biti kako treba, ali hajmo iz ovoga izvući neke pouke i uraditi sve da njima bude bolje.\nU Ministarstvu unutrašnjih poslova Unsko-sanskog kantona ističu da je sigurnosna situacija na terenu zadovoljavajuća. Resorni ministar Nermin Kljajić očekuje da će šatori koje su postavile Oružane snage biti osposobljeni za boravak migranata kroz naredna 2 do 3 dana, ali i da će se odmah krenuti s izgradnjom kampa za dugoročni boravak migranata.\n– Prema našoj procjeni, njih je sad gore trenutno između 600 i 700, tako da mi se nadamo da će se sa premještanjem migranata u ovo šatorsko naselje istovremeno krenuti s izgradnjom kontejnerskog prihvatnog centra i da će to pitanje biti riješeno u naredna tri mjeseca.\nIpak, i kada se šatori osposobe, potrebno je obezbijediti mnogo stvari da bi situacija na terenu bila zadovoljavajuća\n– Da se angažuje zaštitarska agencija neophodna radi obezbjeđenja sigurnosnih uslova za boravak migranata, da se angažuje broj osoblja koje bi bilo na raspolaganju od IOM-a, da se obezbijedi neophodna oprema u vidu generatora električne energije i agregata i obezbjeđenje sanitarnih čvorova.\nJoš se čeka odluka Predsjedništva Bosne i Hercegovine o pokretu jedinica, a prije svega inženjerijskog voda Oružanih snaga, koje bi trebale dati doprinos u uređenju ovog lokaliteta\nVUČIĆEV TABLOID NAPAO CRNOGORSKOG PREMIJERA: "Krivokapić je licemjer kakvog nema - jedno priča, drugo radi"!


Porošenko: Neprihvatljivi ruski uslovi – Zvornik Danas\nNaslovna/VIJESTI/Svijet/Porošenko: Neprihvatljivi ruski uslovi\nPorošenko: Neprihvatljivi ruski uslovi\nRedakcija Send an email 12. фебруара 2015\nMINSK – Predsjednik Ukrajine Petro Porošenko rekao je danas da, nažalost, „nema još dobrih vijesti“ sa maratonskog sastanka u Minsku i da je Rusija postavila neprihvatljive uslove.\n„Postavljeni su uslovi koje smatram neprihvatljivim“, rekao je ukrajinski predsjednik, ne želeći da ide u detalje, prenijela je agencija AFP.\n„Proces (pregovaranja) je u toku“, rekao je za vrijeme pauze poslije više od 14 sati razgovora vidno umorni Porošenko.\n„Postoji uvijek nada“, rekao je Porošenko, koji je dodao da su on, ruski predsjednik Vladimir Putin, francuski predsjednik Fransoa Oland i njemačka kancelarka Angela Merkel u „neprekidnim razgovorima“.\n„Mi smo u stalnim razgovorima, kao što vidite, situacija je veoma teška, Angela Merkel i predsjednik Fransoa Oland nam mnogo pomažu, ali zasad situacije je teška“, istakao je Porošenko.\nMerkelova, Oland i Putin su, kako je prenijela agencija Tass, poslije više od 14 sati otišli da razgovaraju iza zatvorenih vrata sa Putinom, dok je Porošenko bio u drugoj prostoriji za to vrijeme.\nPoslije toga se četvoro lidera vratilo u prostoriju gdje su nastavljeni razgovori, prenijele su agencije Tass i Rojters.\nOd srijede popodne u predsjedničkoj palati u Minsku su „zaključani u razgovorima“ Putin, Porošenko, Oland i Merkelova, pokušavajući da dođu do sporazuma o okončanju desetomjesečnog ukrajinskog konflikta, u kojem je više od 5.300 ljudi poginulo.\nVašington je otvoreno najavio da će naoružati ukrajinsku vojsku radi odbrane od „ruske agresije“.\nTime su se pojavila strahovanja da bi mogao da se vodi rat preko posrednika u srcu Evrope između nekadašnja dva hladnoratovska neprijatelja, navela je britanska agencija.\nLideri četiri zemlje imaju za cilj da postignu primirje u području Donbasa u narednih 48 sati, prenijela je Ria Novosti.\nZapadne agencije su ocijenile da su razgovori četiri lidera, koji su počeli kratkim rukovanjem Putina i Porošenka, „napeti“ i da imaju za cilj zaustavljanje najveće krize između zapada i istoka od okočanja hladnog rata.\nObama traži podršku za ofanzivu protiv džihadista\nSarajlija raskomadao srbijanskog biznismena


Dve decenije od prve Putinove predsedničke inauguracije\nDve decenije od prve Putinove predsedničke inauguracije\nAutor: Glas javnosti 07.05.2020. u 12:26\nDanas se navršava 20 godina od prve predsedničke inauguracije ruskog lidera Vladimira Putina.\n'Shvatam da sam prihvatio ogromnu odgovornost i znam da je u Rusiji šef države oduvek bio i biće odgovoran za sve što se događa u zemlji', rekao je ruski predsednik Vladimir Putin pre 20 godina nakon inauguracione svečanosti u velikom dvorcu Kremlja.\nPre dve decenije Putin je sebi postavio zadatak da istinski reformiše Rusiju.\nTokom inauguracije, pre dve godine, ruski predsednik je rekao da će njegova politika biti usmerena na stvaranje boljeg i kvalitetnijeg života za Ruse, ispunjenog blagostanjem, sigurnošću i zdravljem.


OSM Televizija - POČEO MEMORIJALNI TURNIR "RAJKO KUŠIĆ KUŠA"PALE\nNa Palama je danas počeo 24. Memorijalni džudo turnir "Rajko Kušić Kuša", posvećen velikom sportisti koji je bio simbol uspjeha Republike Srpske, BiH i nekadašnje Jugoslavije.\nNa memorijalnom turniru u Sportsko-poslovom centru "Peki" učestvuje 24 kluba i oko 250 takmičara iz Republike Srpske i BiH.\nPredsjednik Džudo kluba "Rajko Kušić" Njegoš Poljaković podsjetio je da se turnir organizuje 24 godine bez prekida, a da bi bio uveličan ove godine je paralelno organizovano i Prvenstvo Republike Srpske za seniore i seniorke do 23 godine.\n"Raduje nas što se odazvao veliki broj mladih takmičara iz kojih će izrasti jaki takmičari poput svjetskog šampiona Nemanje Majdova", rekao je Poljaković novinarima.\nTakmičenje je organizovano u kategorijama poletarci, mlađi pioniri, stariji pioniri i kadeti.\nPredsjednik Džudo Saveza Republike Srpske Ognjen Pavlović istakao je da se takmičenje odvija na četiri borilišta, a na dva se bore takmičari za prvenstvo Srpske za mlađe seniore.\n"To je posljednji zvanični turnir u našem kalendaru. Što se tiče turnira `Rajko Kušić` on se uvijek održavao čak i za vrijeme rata u Srbiji i drugim mjestima Republike Srpske, a sada je našao svoje mjesto na Palama, rodnom gradu pokojnog vrhunskog sportiste", rekao je Pavlović.\nPavlović je naglasio da je Kušić bio simbol džudoa na području Sarajevsko-romanijske regiji i šire.\nNačelnik opštine Pale Boško Jugović pohvalio je organizatora - Džudo klub "Rajko Kušić", koji je doveo oko 250 takmičara, a opština će i ubuduće podržavati ovaj turnir.\nBošković kaže da je ovo jedan od najznačajnih turnira za opštinu, jer nosi ime čovjeka koji je bio uzoran građanin i sportista, te ističe da je za veliku pohvalu to što se ovakvi ili slični događaju održavaju svaki vikend u sportskoj dvorani "Peki".\nDžudo klub "Rajko Kušić" ima 70 aktivnih članova u dvije starosne kategorije i danas očekuju dobre rezultate.\nJoš iz iste kategorije: « SMANJEN BROJ KRIVIČNIH DJELA ZA 17 ODSTO U FIZIČKOM SUKOBU POVRIJEĐENA DVA LICA NA PALAMA »


Bogdanović je našao idealnog partnera — trojkaša koga je Kobi učio trikovima /video/ - 30.12.2020, Sputnik Srbija\nBogdanović je našao idealnog partnera — trojkaša koga je Kobi učio trikovima /video/\nBogdan Bogdanović ove sezone potpisao je četvorogodišnji ugovor sa Atlantom u kojoj je glavni igrač mladi plejmejker Trej Jang. 30.12.2020, Sputnik Srbija\nsport, košarka, bogdan bogdanović, trej jang\n© REUTERS / Dale ZanineTrej Jang, košarkaš Atlante Hoks\n© REUTERS / Dale Zanine\nBogdan Bogdanović ove sezone potpisao je četvorogodišnji ugovor sa Atlantom u kojoj je glavni igrač mladi plejmejker Trej Jang.\nJang, koji ima svega 22 godine, prošle sezone prvi put učestvovao je na Ol-star utakmici, bio je jedan od najboljih strelaca lige i velike zasluge za to idu pokojnom Kobiju Brajantu.\nPlejmejker Atlante Hoks imao je odličan odnos sa „mambom“, učio je od njega, upijao sve što bi mu on rekao, te je imao jak uticaj na njegov razvoj.\n„Ćerka Kobija Brajanta bila je veliki ljubitelj moje igre, volela je da me gleda, te je Kobi spojio nju i mog trenera. Tako sam se zbližio sa Kobijem, pričali smo veoma često i dao mi je mnogo savetu“, rekao je Jang u podkastu Meta Barnsa i Stivena Džeksona.\nOd ove sezone Jang dosta vremena na parketu provodi sa Bogdanom Bogdanovićem i čini se da su njih dvojica savršen par. Obojica mogu da igraju sa i bez lopte, kreiraju kako za sebe, tako i za druge, te Atlanta na startu godine ima skor 3/1.\nDa je plejmejker Atlante Hoks učio od legendarnog košarkaša može lako da se vidi u statistici plejmejkera Atlanta iz ove sezone. Kobi je bio poznat po tome da iznudi faul protivnika, a Trej ove takmičarske godine čak 15 puta u proseku šutira slobodna bacanja.\nKošarkaš Atlanta više puta šutira sa penala nego cela ekipa Toronto Reptorsa (15 naspram 13), što samo govori o tome koliko je Jang usavršio igru pod kontaktom.\n„Blagosloven sam što sam imao priliku da upoznam Kobija i da imam blizak odnos sa njim“, kazao je mladi plejmejker.\nKobi Brajant, njegova ćerka Điđi i još osam ljudi poginulo je 26. januara u helikopterskoj nesreći iznad Kalifornije.\nKada je reč o Jangu, ukoliko nastavi u ovom ritmu nema sumnje da će biti jedan od kandidata za najkorisnijeg košarkaša NBA, odnosno za MVP.\nKobi je dosta zaslužan za ovakav napredak Janga, a veliku ulogu u budućnosti igraće i njegovi saigrači poput Bogdanovića, Ronda, Galinarija...\nNebo je granica za 22-godišnjeg košarkaša koji u četiri meča prosečno beleži 34 poena, ćetiri skoka i nešto više od sedam asistencija.\n► Reči mudrosti bivšeg trenera Partizana /video/\n► Bogdan uči saigrače da psuju na srpskom kao čuveni Kobi /video/\n► Jokić obara rekorde, a trener ga kritikuje: „To ne sme da mu se dešava“ /video/\n11:47Novakov rekord izjednačen posle 17 godina\n11:43Roskosmos predstavlja prvi dugometražni film snimljen u svemiru /video/\n11:06„Medved na putu!“: U BiH postavljen prvi saobraćajni znak sa siluetom mrkog medveda /foto/


PORTAL: Samo 600 taksista ima panik tastere\nNapad na beogradskog taksistu, koji se dogodio u petak uveče, još jednom je otvorio pitanje bezbednosti taksista i dokazao da taksiranje nije nimalo naivan posao. Taksista iz udruženja „Nacionalni taksi“ jedva je izvukao živu glavu, delimično zahvaljujući i sigurnosnom sistemu kojim je opremljeno njegovo vozilo. Od trenutka kad je pritisnuo panik taster praćen je u dispečerskom centru ovog preduzeća, a za napad je odmah saznala i policija. Da tako nije bilo verovatno bi njegovi prijatelji i kolege samo nagađali zašto se ne javlja na telefon.\n- Pištoljem je krenuo na mene, ušao mi u kola, i onda je krenula polučasovna agonija. Kad je krenuo da puca na policajca nekako sam uspeo da otvorim vrata i pobegnem. Ne znam ni kako sam ostao živ - rekao je neposredno posle pucnjave taksista Sima P.\nU većini taksi vozila ne postoji zaštita od napada, bolja od pozivanja pomoći preko radio mreže. Mnogo efikasniji, po mnogima i jedini način da se taksista donekle zaštiti, jeste GSP i GPRS sistem za navigaciju sa panik tasterima. Ove uređaje imaju samo dva udruženja, „Beogradski „ i „Nacionalni“ taksi.\n- Da čovek nije imao panik taster u automobilu sigurno ga ne bi tako lako locirali, već bi se nagađalo gde se on nalazi. Ne kažem da je GPS potpuna zaštita od neželjenih situacija ali svakako može da pomogne, što se više puta pokazalo. Kod nas 574 vozila imaju ove uređaje i njihovo kretanje se uredno prati u dispečerskom centru - kaže Zlatan Zlatković, vlasnik „Beogradskog taksija“.\nOd trenutka kada taksista pritisne panik taster na ekranima dispečerskog centra pojavi se informacija da je taster aktiviran, i momentalno blokira čitav sistem. Dispečeri više ne čitaju vožnje, lociraju gde se nalazi taksista koji je u opasnosti i obaveštavaju policiju.\n- Tu su i informacije o tome da li je uključen taksimetar u vozilu, koji je registracioni i službeni broj taksiste. Kako napadač ne bi saznao da se sprema potera za njim radimo i neku vrstu komunikacije šiframa. Primera radi, dispečer na radio vezi poziva nepostojeću taksi stanicu a kao ciljnu adresu navodi mesto gde se nalazi napadnuti taksista. Kada to čuju svi taksisti znaju da nešto nije u redu - objašnjava Zlatković.\nVečita dilema između predstavnika pojedinih udruženja i gradske vlasti je to da li sigurnosne sisteme treba da kupe udruženja ili Grad Beograd. U sindikatu taksi vozača „Nezavisnost“ ističu da su još u vreme prethodne gradske vlasti imali obećanje da će Grad finansirati uvođenje panik tastera u sva taksi vozila.\n- Trenutno svega 600 vozača imaju takve sigurnosne sisteme i to iz samo dva udruženja. Pošto se pokazalo da je to jedan od najefikasnijih metoda zaštite vozača već na prvom sastanku u sindikatu razgovaraćemo o načinu nabavke takve opreme. Sigurno ćemo izaći i pred Grad sa idejom o nabavci bezbedonosne opreme koja bi osim panik tastera sadržala i čitače kartica i kamere – priča Svetislav Beljinac, predsednik sindikata taksi vozača i dodaje da običan panik taster sa uređajem za navigaciju košta oko 100 evra.\nZaštita za 200 evra\nDa bi se jedno taksi vozilo opremilo sigurnosnim sistemima GPS i GPRS potrebno je oko 200 evra. Kod nekih proizvođača mogu se pronaći i za 150. Međutim, da ovo kupe isplati se jedino taksistima koji rade u udruženjima sa savremenijim dispečerskim centrima, gde se kompjuterski može pratiti njihovo kretanje. Vlasnik taksi udruženja koji želi da uvede sigurnosne sisteme primera radi u 600 vozila treba da izdvoji oko 150.000 evra.\nОбјавио ADMIN у 10:04


Još se ne zna da li su u hakerskom napadu na RGZ ugroženi lični podaci građana | BIRN\nJoš se ne zna da li su u hakerskom napadu na RGZ ugroženi lični podaci građana\nPoverenik za informacije od javnog značaja i zaštitu podataka o ličnosti još uvek nije dobio obaveštenje Republičkog geodetskog zavoda o tome da li su lični podaci građana ugroženi zbog hakerskog napada koji traje od 14. juna. Po zakonu, RGZ je to trebalo da uradi najkasnije u roku od tri dana, odnosno 17. juna.\nPoverenik je 21. juna uputio dopis Republičkom geodetskom zavodu kojim zahteva informacije da li je tokom hakerskog napada došlo do ugrožavanja podataka o ličnosti, potvrdio je Poverenik Milan Marinović za BIRN. Ukoliko je došlo do povrede privatnosti, podseća Marinović, zakonska obaveza Republičkog geodetskog zavoda je da o tome obavesti Poverenika najkasnije u roku od tri dana, kao i da bez odlaganja obavesti i sva lica čiji su podaci ugroženi.\n“U ovom trenutku ne znam posledice hakerskog napada. Postoje hakerski napadi gde vam uzmu i zaključaju podatke, a postoji mogućnost da podaci samo budu zaključani, a da niko ne dođe u posed, već da rukovalac podacima bude u problemu zato što ne može da ih otključa”, zaključuje Marinović i ističe da je u ovom trenutku prioritet da Republički geodetski zavod odgovori da li došlo do ugrožavanja podataka i narušavanja privatnosti.\nMarinović ističe da Republički geodetski zavod ima rok do ponedeljka da odgovori da li je došlo do povrede privatnosti, od čega zavisi pokretanje vanrednog inspekcijkog nadzora.\n“Ako Republički geodetski zavod kaže da je došlo do kompromitacije podataka o ličnosti pokrenućemo vanredni inspekcijski nadzor, ako kažu da nije, možemo pokrenuti nadzor, ali nismo u obavezi”, objašnjava Marinović šta su naredni koraci službe Poverenika u vezi sa ovim slučajem.\nSama činjenica da podaci nisu dostupni na sajtu Republičkog geodetskog zavoda je povreda podataka o ličnosti (data breach) zbog koje postoji obaveza obaveštavanja Poverenika, smatra ekspertkinja za zaštitu podataka o ličnosti Nevena Ružić.\n“U ovom slučaju radi se o povredi pristupačnosti podataka (availability breach) što je par excellence povreda podataka o ličnosti”, objašnjava Ružić i dodaje da u takvim situacijama automatski treba obavestiti Poverenika, a posebno zato što se u konkretnom slučaju radi o celokupnoj bazi.\nRužić ističe da je samo neprijavljivanje povrede podataka o ličnosti prekršaj prema Zakonu o zaštiti podataka o ličnosti.\nIz RGZ-a za BIRN nisu potvrdili da li je stigao dopis Poverenika kojim se zahteva da odgovore da li su lični podaci ugroženi hakerskim napadom, kao i kada će odgovoriti na ova pitanja.\n“Izjave za medije dajemo isključivo u programu uživo pred TV kamerama, bilo da je reč o studiju ili sa terena”, rečeno je novinarima BIRN-a iz Republičkog geodetskog zavoda.\nNa pitanje BIRN-a da li je tokom hakerskog napada došlo do povrede ličnih podataka iz RGZ-a ponovili su da je baza potpuno bezbedna i da su podaci preventivno zaključani, a kao dokaz da je sve funkcionalno navode kako notari već treći dan neometano rade.\nBazi podataka Republičkog geodetskog zavoda za sada pristup imaju samo državne institucije – ministarstva, jedinice lokalne samouprave i javni beležnici preko sistema Ministarstva pravde, prema poslednjim informacijama objavljenim na sajtu RGZ. Na ovaj način omogućeno je funkcionisanje tržišta nepokretnosti, kao i podnošenje zahteva za izdavanje građevinske dozvole putem Centralne evidencije objedinjenih procedura. Građani još uvek nemaju pristup bazama RGZ-a pretragom eKatastra nepokretnosti.\nJavnost je takođe uskraćena za preciznu informaciju o vrsti hakerskog napada. BIRN je ovo pokušao da sazna od Tužioca za visokotehnološki kriminal Branka Stamenkovića koji je rekao da neće davati izjave medijima zato što je istraga u toku.\nStamenković je ranije ocenio za RTS da se radi “o plasiranju malicioznog programa koji je posebno programiran da načini štetu na kompjuterskim podacima time što ih zaključava do određene dubine. U zamenu za ključ, koji bi trebalo da otključa te podatke, traži se određena vrsta novca ili neke novčane vrednosti”.\nStamenković je 20. juna za dnevni list Danas rekao da se sumnja da je u RGZ ubačen virus, odnosno da je “nepoznato lice izvršilo krivično delo Pravljenje i unošenje računarskih virusa iz čl. 300 u sticaju sa krivičnim delom Računarska sabotaža iz čl. 299 Krivičnog zakonika Republike Srbije”.\nIz Nacionalnog centra za prevenciju bezbednosnih rizika u IKT objašnjavaju da se zlonamerni softver (malver) koji onemogućava pristup računaru i podacima žrtve naziva ransomever.\nNapad najčešće prati poruka da je za pristup računaru i podacima potrebno uplatiti određeni iznos (ransom-otkupninu) u novcu ili kripto valutama, objašnjavaju iz Nacionalnog CERT-a i dodaju da se najčešće se distribuira fišing porukom koja sadrži zaraženi prilog i kada ga primalac poruke otvori aktivira se ovaj malver koji u pozadini zaključava datoteke.\nPored toga postoje i drugi načini zaražavanja ransomverom, kao što je posećivanje zaraženih internet stranica ili korišćenje zaraženog USB uređaja, a glavna karakteristika ove vrste napada je onemogućavanje redovnog funkcionisanja u dužem vremenskom periodu, objašnjavaju iz CERT-a BIRN.\nSavet Nacionalnog CERT-a jeste da se otkupnina ne plaća, jer ne samo da plaćanje ne garantuje da će podaci zaista i biti otključani, već se na ovaj način i finansira sajber kriminal.\nLični podaci su često meta napadača zbog mogućnosti prodaje na Dark Web-u, ističu iz CERT-a, kao i da na ugroženost podataka utiče puno faktora, deo infrastrukture koji je napadnut, mere zaštite koje su primenjene i mogućnost širenja.\nU Srbiji je, prema evidenciji CERT-a, zabeleženo više ransomver napada. Tokom 2020.godine prijavljeno je ukupno 276 incidenata od čega je 9% bio ransomver, dok je tokom 2021. godine prijavljeno je 280 incidenata od čega 2% ransomver napada, objašnjavaju iz Nacionalnog CERT-a i dodaju da je globalno smanjen broj ransomvera, ali da njihova sofisticiranost raste pa su posledice napada posledice sve veće i veće.\nPoslednji slučaj rensomver napada na javne institucije u Srbiji zabeležen je tokom 2020. godine kada su zaključani fajlovi na serverima i računarima JP Informatika iz Novog Sada. U zamenu za ključ, traženo je da se uplati 50 bitkoina. Otkupnina nije plaćena, a sistem je ponovo izgrađen.\nPoverenik za informacije od javnog značaja i zaštitu podataka o ličnosti nadzorom je utvrdio da podaci građana nisu bili meta napada na JP Inforormatika, već da su bili ugroženi lični podaci zaposlenih, kako se navodi u dokumentima iz nadzora do kojih je došla fondacija Share.\nIzraelski softveri za špijunažu: Građani Srbije na meti Predatora


Sistem obezbeđenja kvaliteta škole – Udruženje Homeopata Hahnemann\nSistem obezbeđenja kvaliteta i njegovo vrednovanje zasniva se na kontinuiranom praćenju i evaluaciji uslova, procesa i ishoda u procesu edukacije i osposobljavanju polaznika kao budućih homeopatskih terapeuta. Ključni metod u ovom procesu je samoevaluacija kroz koju vrednujemo sopstvenu praksu i sopstveni rad. U procesu samoevaluacije se polazi od analize šta je i kako urađeno, čime se najefikasnije obezbeđuje kvalitet rada škole homeopatije.\nSve aktivnosti škole treba da budu usmerene ka poboljšanju svih akcija koje će rezultirati sveukupnim razvojem škole, zadovoljstvom polaznika i unapređenjem homeopatije kao alternativne metode što jeste garancija kontinuiranog napretka i usavršavanja.\nObezbeđenje kvaliteta obuhvata sve procese kojima se može osigurati i unaprediti kvalitet na svim nivouima i u svim aspektima obrazovanja homeopata. Proces kontrole kvaliteta je samo deo procesa obezbeđenja kvaliteta u kome osiguranje kvaliteta predstavlja stalan, kontinuirani proces evaluacije (procene, monitoringa, garantovanja, održavanja, poboljšavanja) kvaliteta sistema homeopatskog školovanja.\nSredstva kojima obezbeđujemo kvalitet je:\nKontinuirano praćenje (menadžment kvaliteta)\nKontrola kvaliteta (interno merenje)\nProces eksterne evaluacije\nKontrola kvaliteta obuhvata određene operativne postupke, tehnike i aktivnosti koji se primenjuju za praćenje procesa i otklanjanje uzroka nezadovoljavajućeg rada, grešaka i neusaglašenosti. Sistematsko ispitivanje studenata o kvalitetu rada nastavnika homeopatije se realizuje pomoću:\nUpitnik se sprovodi na kraju školske godine. Škola ovim procenjuje rad predavača čime se direktno utiče na poboljšanje nastave. Škola kontinuirano ispituje stavove i mišljenja polaznika da na osnovu toga vrši korekciju odabira i obezbeđenja što boljeg nastavnog kadra, poboljšanje sadržaja nastavnog programa i uslova pohađanja škole što za krajnji cilj ima zajednički napredak.\nŠkola radi neprekidno na ispravljanju uočenih nedostataka kao i na implementaciji drugih korisnih i transparetnih rešenja čiji krajnji cilj je poboljšanje svih aspekata pružanja znanja i ocenjivanja znanja polaznika.\nPotrebe i zahtevi polaznika su primarni interes škole. A unapređenje kvaliteta nastavnog procesa time postaje naše trajno opredeljenje.\nIstovremeno nam je kao školi važno da budemo konkurentni tako da redovno pratimo i upoređujemo naš kvalitet rada sa drugim školama homeopatije (Benčmarking).\nTakođe koristimo SWOT analizu pri čemu pratimo ono u čemu smo jaki i slabi, kao i faktore koji nam predstavljaju pretnju i prilike za rast i razvoj.


Bogdan Tanjević se uključio u regionalnu kampanju kako bi pomogao KSBiH – Sport Centar Bogdan Tanjević se uključio u regionalnu kampanju kako bi pomogao KSBiH – Sport Centar\nLegendarni trener bh. i jugoslovenske košarke Bogdan Tanjević još jednom je pokazao veliko srce i pomogao košarci u Bosni i Hercegovini.\nNaime, Tanjević se na molbu predsjednika Košarkaškog saveza BiH Mirze Teletovića uključio u regionalnu kampanju za Laško pivo ispred naše države. Tako će se, kako prenosi Klix, ispuniti dio ugovorne obaveze između našeg Saveza i ove kompanije.\nProslavljeni trener se našao u društvu selektora srbijanske košarkaške reprezentacije Aleksandra Đorđevića, predsjednikom Stručnog savjeta Košarkaškog saveza Hrvatske Dine Rađe i generalnog sekretara Košarkaškog saveza Slovenije Radoslava Nesterovića u misiji povezivanja regiona kroz košarku.\nLegende balkanske košarke pred sobom imaju zajednički cilj, a to je da budu glavni motivatori mladih košarkaša koji treba da nauče kako da izgrade svoj karakter i na najbolji način se pripreme za izazove koji ih očekuju.\nTanjević, Đorđević, Rađa i Nestorović vjeruju da se karakter gradi i razvija predanim vježbanjem, a da svaki rad biva nagrađen uspjehom.\nU regionalnoj kampanji oni su se prisjetili starih vremena i velikih napora koje su ulagali kako bi ostvarili uspjehe koji se i danas prepričavaju.\nDugogodišnji prijatelji su tokom snimanja reklame spojili lijepo s korisnim pa su se tako dobro zabavili kroz brojne anegdote koje su obilježile njihove karijere.\nbogdan tanjevickosarkaski savez bih\nLegendarni Bogdan Tanjević podnio ostavku na mjesto tehničkog direktora reprezentacije Italije\nBivši kapiten reprezentacije BiH želi u rukovodstvo FIBA-e, kandidovan i Tanjević\n2 mjesec 27 dan (prije)


Klubovi Zemun - Najbolja Mesta Za Provod i Izlaske\nKlubovi Zemun - Na stranici Klubovi Zemun se detaljno možete informisati o najpopularnijim klubovima, koji se nalaze u Zemunu. Klubovi Zemun poznati su po odličnom provodu i vrhunskoj atmosferi koju organizuju. U klubovima u Zemunu se služe sve vrste alkoholnih pića i mešaju najbolji kokteli. Ponuda pića ni u jednom klubu nije ista, jer svaki lokal ima svoj zaštitini znak. Muzika je raznovrsna i svako može odabrati mesto za izlazak po svom ukusu - zabavna, narodna, house, rok, bluz ili džez. Klubovi Zemun se trude da ugoste najbolje pevače, pevačice, bendove i di džejeve sa domaće i evropske muzičke scene kako bi gostima obezbedili sjajan noćni provod. Potrebno je rezervisati mesto, jer se svi klubovi brzo popune.


Advokat Vujačić tvrdi da mu je ukraden predmet Karadžić\nAdvokat Svetozar Vujačić izjavio je u nedelju da su mu nepoznati provalnici obili kancelariju i ukrali predmet haškog optuženika Radovana Karadžića.\nVujačić, koji je zastupao Karadžića kada je uhapšen 2008. godine, obavestio je agenciju Beta da su mu lopovi ukrali samo Karadžićev predmet iako je u kancelariji imao mnogo "vrednije stvari" poput laptopa i faksa.\n"Sve je bilo na svom mestu. Ništa vredno nije ukradeno", rekao je Vujačić i dodao da su "neobični" lopovi ukrali kopiju predmeta Radovana Karadžića u kojoj se nalazi izjava bivšeg predsednika Republike Srpske iz jula 2008. posle hapšenja i optužnica protiv njega u Haškom tribunalu.\nVujačić je rekao da je provalu prijavio policiji u beogradskoj opštini Stari grad, gde se nalazi njegova kancelarija, koja je obavila uviđaj. U policiji je agenciji Beta rečeno da je tokom noći obavljen uviđaj po prijavi Vujačića.


Senat u sredu probno glasa o Siriji : Nadlanu.com\nObjavljeno 9. sep 2013. / 22:35:46\nOvo je večeras najavio lider demokratske većine u Senatu Hari Rid.\nSenat će tada održati probno glasanje da li da bude uzeta u obzir rezolucija koja podrazumeva "ograničenu vojnu akciju" kao odgovor na navodni napad hemijskim oružjem u Damasku, koji je, prema tvdnjama Vašingtona, izvršio režim sirijskog predsednika Bašara al-Asada.\nDa bi procedura glasanja bila kasnije nastavljena, raspravu o rezoluciji treba da podrži 60 od 100 senatora, preneo je Rojters, dodajući da je trenutno teško pretpostaviti da li će predlog dobiti toliku podršku.\nZalažući se za podršku nastavku procesa usvajanja rezolucije, Rid je rekao da "sedeti i posmatrati sa strane nije ono što SAD čini najvećom silom na svetu proteklih godina, kao ni nešto što će je učiniti još većom sutra".\nRid je, takođe, optužio sirijske vlasti za korišćenje smrtonosnog hemijskog oružja, ocenivši da će, ukoliko SAD ne odgovore Siriji, to podstaći različite neprijateljske sile širom sveta.\nU međuvremenu, visoki američki zvaničnici oglasili su se povodom predloga Rusije da Sirija preda hemijsko oružje pod međunarodnu kontrolu, rekavši da će "pomno pratiti" šta Moskva radi, kako bi ustanovili da li je inicijativa ozbiljna i ostvariva.\nAmerički zvaničnici smatraju da se, čak i ako Bašar al-Asad preda smrtonosni nervni otrov, njegovom režimu ne može verovati.\nToni Blinken, zamenik savetnika za nacionalnu bezbednost, rekao je da će se Vašington konsultovati s Moskvom u vezi s ovim planom, ali je izrazio sumnju da se sirijskom rukovodstvu može ukazati poverenje.\n"Mi ćemo pozdraviti odluku da Sirija preda hemijsko oružje, ali prema dosadašnjim podacima, nemamo baš mnogo poverenja", rekao je Blinken.\nIsti stav izneo je i zamenik savetnika za nacionalnu bezbednost Ben Rods koji je rekao da Vašington neće smanjiti pritisak na Damask i da je zabrinut zbog odugovlačenja kad je kriza u Siriji u pitanju.\n"Mislim da treba da pratimo šta radi (Rusija) i zajedno s drugim zemljama procenimo ozbiljnost tog predloga. Istovremeno, veoma je važno da ne odustanemo od pritiska. Ono što nikako ne želimo je još jedno odugovlačenje", kazao je Rods i dodao da će Vašington biti zainteresovan za rusku inicijativu, "samo ako se ona pokaže kao ostvariv predlog".\nPortparolka Stejt departmenta Mari Harf, rekla je da će SAD razmotriti predlog Rusije i Sirije s "ozbiljnim skepticizmom", jer bi to mogla da bude taktika kupovine vremena.\nHarfova takođe navodi da je Sirija u prošlosti uporno odbijala da uništi svoje hemijsko oružje.\nRanije danas, šef ruske diplomatije Sergej Lavrov apelovao je na Siriju da "stavi svoje hemijsko oružje pod međunarodnu kontrolu i da ono zatim bude uništeno".\nLavrov je izjavio da će raditi na tome da uveri sirijsku vladu da stavi svoje hemijsko oružje pod međunarodnu kontrolu, ukoliko će to doprineti da se izbegne inostrana vojna intervencija u toj zemlji.\nAmerički državni sekretar Džon Keri ponovio je tvrdnje SAD da je sirijski predsednik Bašar Asad izvršio napad hemijskim oružjem na svoj narod i rekao da bi Asad mogao rešiti krizu tako što bi u roku od nedelju dana predao svo oružje međunarodnoj zajednici.


Sindikati RTS za istim stolom - Sindikat novinara Srbije\nSindikati RTS za istim stolom\nKako do dostojanstvenog rada u medijima i odgovornog novinarstva u Srbiji? Nastavak istoimene kampanje koju sprovodi Sindikat novinara Srbije (SINOS) zajedno sa svojim gostom Džereijem Dirom, zamenikom generalnog sekretara Međunarodne federacije novinara (IFJ) potvdio je da neće biti lako ali i da su promene neophodne. I, da nema odlaganja.\nDa je stanje u medijskoj delatnosti izuzetno teško saglasni su svi akteri medijske scene. Ta ocena nalazi se u Medijskoj strategiji i u Akcionom planu ovog dokumenta. Kao rešenje za težak socio-ekonomski položaj novinara i medijskih radnika označeno je uspostavljanje socijalno-ekonomskog dijaloga koji vodi potpisivanju granskog kolektivnog ugovora.\nNajveća prepreka je nepostojanje poslodavačke organizacije u medijskom sektoru koja bi bila partner sindikatima u pregovorima. To je bila jedno od ključnih pitanja na današnjem sastanku sindikata Radio-televizije Srbije kojem su se priključili profesori radnog prava dr Mario Reljanović i dr Bojan Urdarević. Konstatovano je da će, ukoliko postoji dobra volja svih učesnika na medijskoj sceni, do osnivanja te organizacije i dogovora možda doći lakše nego što to u ovom trenutku izgleda. Sastanku nisu prisustvovali predstavnici Saveza samostalnog sindikata Srbije i UGS “Nezavisnost”.\nBritanski novinar je, pre sindikalnog skupa, obišao zgrade u Takovskoj i Abardarevoj ulici, upoznao se sa načinom rada u toj medijskoj kući, video kako je skladišten bogati arhiv Javnog servisa Srbije i posetio prostorije u kojoj su stradali medijski radnici za vreme NATO bombardovanja 1999. godine.\nU zgradi Doma novinara Srbije Džeremi Dir sastao se sa predstavnicima Udruženja novinara Srbije (UNS) i Nezavisnog udruženja novinara Srbije (NUNS). Oba udruženja su, uz SINOS, članice Evropske (EFJ) i Međunarodne federacije novinara (IFJ).


Počela izgradnja logističkog centra u Rumi | Energetski portal Srbije\nPočela izgradnja logističkog centra u Rumi\nRealizacija investicije vredne 2 miliona evra u industrijskoj zoni „Rumska petlja“ započeta je juče. Kamen temeljac za izgradnju logističkog centra kompanije „Gresto“, koja deluje u sferi poljoprivrede i bavi se promocijom savremenih poljoprivrednih sistema, izgradnjom staklenika, upotrebom najsavremenijih đubriva i tehnologije, položili su juče, 16. januara, predsednik Opštine Ruma Slađan Mančić, ministar poljoprivrede Branislav Nedimović, ambasadori Severne Makedonije i Holandije, njihove ekselencije Aleksandar Popovski i Marije Van Miltenburg, kao i suvlasnik kompanije Aleksandar Stojkov.\n„Gresto“ je logistički projekat koji je nastao kao rezultat dvadesetogodišnje uspešne saradnje između holandskog („KG Greenhouse BV“) i makedonskog partnera („Balkan Greenhouse“) koji su istovremeno i investitori i vlasnici kompanije.\nRuma izdvojila 81,2 miliona dinara za poljoprivrednike\n„Srpska vlada je u budžetu obezbedila sredstva za podršku ovakvim investicijama, ne mislim samo na distributivne i logističke centre, nego i na podršku poljoprivrednicima za podizanje staklenika, takođe, radimo i elektrifikaciju polja koja je jako važna za povrtarstvo, kao i sistemi za navodnjavanje. U poljoprivredi je najvažnije da koristite moderne tehnologije kako biste snizili troškove i još važnija stvar je da imate proizvod kad ga niko nema, tada je cena najviša. To je suština, ako imate proizvod kad ga svako ima onda je cena minimalna, kada ga imate kada ga niko nema onda je najviša cena i isplativost investicije mnogo veća, a za to je potrebno znanje i zato se zahvaljujem holandskim prijateljima i gospodini Stojkovu jer će on ta znanja prenositi na naše poljoprivrednike“, kazao je Nedimović i naglasio da „Rumska petlja“ izgradnjom novog auto-puta dobija još više na atraktivnosti.\n„Ja ne znam kad je gospodin Stojkov birao lokaciju da li je znao da će mu na nekih 100 metara odavde biti još jedan auto-put pored postojećeg koji je udaljen nekih 200 metara. Ovo je savršeno mesto za delatnost koju je on smislio, gde će biti predstavljeno kako se na najmoderniji način uzgaja povrće u staklenicima. Svi se sećate da smo pre 10 – 15 godina imali uzgoj povrća na otvorenom i onda smo imali milion problema, pre svega, sa vremenskim uslovima, onda smo prešli na plasteničku proizvodnju, a ovo sa staklenicima je jedan viši nivo“, ocenio je Nedimović.\nKompanija Gresto forsira automatizaciju u poljoprivredi, kaže Aleksandar Stojkov, ovaj tip staklenika koji će moći ljudi ovde uskoro da vide karakteriše automatizacija, energetska efikasnost, visoki standardi zaštite okoline, ali i dobri uslovi za radnike, kvalitet, biološka zaštita i zato je to uspešna priča na dugačke staze.\n„Princip našeg funkcionisanja je malo drugačiji od klasične trgovine jer mi prenosimo kroz direktnu interakciju tu tehnologiju. Naša vizija je za kratko vreme postala uspešna zato što mi nismo došli da prodajemo đubriva, naša deviza je da ljudi hrane njihove biljke jer je to tehnologija hranjenja biljke, a ne da bacaju đubriva“, napominje Stojkov konstatujući da je Ruma bila idealna lokacija za ulaganje.\n„Moji partneri iz Holandije i ja smo zadovoljni sa lokacijskim uslovima, sa infrastrukturom, sa podrškom po pitanju papirologije i svega onog što treba da bi ova naša investicija što brže postala realnost“, rekao je Stojkov.\n„Koliko je ovo izbiljna investicija pokazuje činjenica da smo mi kao Opštinska uprava pre dve nedelje izdali građevinsku dozvolu i vi ste odmah krenuli u realizaciju projekta i uradili gotovo sve pripremne radove i evo danas smo položili kamen temeljac za izgradnju ovog centra. To govori i da je reč o ozbiljnoj kompaniji sa dobrim namerama i svakako da zajednički možemo raditi u zajedničkom interesu. Vi pre svega da razvijate sopstveni biznis, a mi da razvijamo privredu našeg grada, što će dobro doći ljudima na teritoriji naše opštine koji traže neko svoje mesto pod suncem“, istakao je Mančić, konstatujući da samo prisustvo ministra Nedimovića govori o ozbiljnosti Vlade koja pruža svu moguću logističku podršku ovakvim i sličnim projektima i investicijama na teritoriji cele Srbije.\nDistributivni i logistički centar biće od velike važnosti ne samo za Srbiju već i za celi region, tvrdi Aleksandar Popovski, ambasador Severne Makedonije u Srbiji.\n„Kad se kombinuje holandsko iskustvo sa makedonskim vizionarstvom i srpskom gostoprimljivošću, nema šanse da ovaj projekat ne uspe“, smatra Popovski.\n„Veoma mi je drago što će ovde poljoprivrednici iz Srbije moći da uče jedni od drugih, da se upoznaju sa novim tehnologijama, sa princima zaštite životne sredine, sa energetskom efikasnošću. Poljoprivreda je oblast koja je vrlo konkurentna, svi prate dešavanja i vrlo je zahtevno međunarodno tržište. Nadam se da ćemo našu tajnu zlatnog trougla, odnosno saradnje između administracije, vlade i poslovnog i naučnog sektora moći da prenesemo i ovde jer je to tajna našeg uspeha u Holandiji“, naglasila je Marije Van Miltenburg.\nMarija Van Miltenburg


Kako parirati ruskim brodovima na Pacifiku: Amerika ima ambiciozne planove - Sputnjik Srbija\nKako parirati ruskim brodovima na Pacifiku: Amerika ima ambiciozne planove\n17:42 02.06.2021 Preuzmite kraći link\nRatna mornarica Sjedinjenih Američkih Država je ubrzala tempo proizvodnje novih brodova kako bi parirala ruskim korvetama u Tihom okeanu, navodi američki list „Nešnal interest“.\n„U jednom izveštaju američke ratne mornarice se navodi da ovakav ambiciozan tempo izgradnje brodova nije viđen još od 1990. godine“, piše list.\n„Nešenl interest“: Iako je manja – ruska mornarica je ozbiljna pretnja za američku flotu\nAmerička flota ima probleme sa dominacijom u Tihom okeanu s obzirom da se tamo nalazi veliki broj ostrva i priobalnog područja. Međutim, glavnu opasnost za Vašington predstavljaju pojasi pliće oblasti u kojima bi moglo da dođe do sukoba, navodi „Nešenel interest“.\nS druge strane, ruske korvete se odlikuju stelt tehnologijom, koja je realizovana upotrebom radio-upijajućih materijala, posebnim oblikom trupa broda i nadogradnjom broda.\nBrzi rast američke flote u zoni obale svedoči o velikoj zabrinutosti američke ratne mornarice zbog mogućih sukoba sa ruskim brodovima.\nRanije je saopšteno da su u aprilu održane vežbe ruskih brodova iz sastava Tihookeanske flote u Japanskom moru. Korveta „Gromki“ je pogodila mete, koje su imitirale tehniku i borbene ciljeve uslovnog neprijatelja. U vežbama su učestvovali i najnoviji minolovac „Jakov Beljajev“ i korveta „Savršeni“.\nRatna mornarica RF, ratna mornarica, Rusija, SAD, brodovi


Ruski naučnici pronašli lek za rak – Cafe.ba\nRuski naučnici, u saradnji sa svojim evropskim kolegama, došli su do revolucionarnog otkrića – pronašli su način da istovremeno dijagnostikuju i leče rak. Novi metod podrazumeva korišćenje nanočestica silicijuma za otkrivanje i uništavanje ćelija raka uz pomoć ultrazvuka, ne šteteći zdravim ćelijama.\nKako “ugušiti” ćelije raka\n– Pronašli smo “blaži” režim terapijskog dejstva na ćelije raka, koji ne dovodi do masovnog uništavanja ćelija, ali, sudeći po svemu, dolazi do uništenja pre svega unutarćelijskih organela nanočesticama – rekao je Andrej Sviridov sa Moskovskog državnog univerziteta “Lomonosov”.\nNaučnik je istakao i da ovaj metod dovodi do jačeg terapeutskog efekta. Fizičari, hemičari, biolozi, pa i nanotehnolozi su poslednjih godina počeli da razvijaju nove metode za obavljanje hirurških operacija i terapija, koje se izvode bez otvaranja tela i nanošenja povreda tkivima i organima.\nNa primer, stručnjaci su razvili čestice koje se uvode u tumor, a zatim zagrevaju pomoću lasera. To uništava rak, a ne šteti zdravim ćelijama. Slično deluje i genska terapija i specijalni lekovi koji sputavaju rast krvnih sudova i tumora i tako “guše” ćelije raka.\nSviridov i njegove kolege, koji rade pod rukovodstvom prof. Viktora Timošenka, sada su stvorili posebne nanočestice od silicijuma, obložene specijalnim sastavom polimera, koji mogu istovremeno da se koriste i za izučavanje i za “ubijanje” raka, uz pomoć ultrazvuka.\nUništava tumore, ali i zdrave ćelije\nGlavni problem ovakvih metoda u lečenju raka, kažu naučnici, dosad je bio taj što ultrazvuk i nanočestice koje apsorbuje, često deluju neselektivno i uništavaju ne samo tumore već i zdrave ćelije. Osim toga, takve nanočestice se veoma brzo rastvaraju u organizmu, što ne dozvoljava naučnicima da ih izuče zbog njihove nedugovečnosti i toksičnosti.\nRuski stručnjaci sa “Lomonosova” sada su rešili taj problem, i to tako što su nanočestice od poroznog silicijuma obložili slojem dekstrana, biopolimera iz molekula glukoze. Takve čestice, kako ističu biolozi, ne samo da se sporije razlažu u poređenju sa njihovim “golim” pandanima, već i svetle kada se ozrače ultraljubičastim zracima, što omogućava da se tkiva i ćelije izučavaju.\nOve čestice naučnici su ispitali na kulturama ćelija raka na ljudskom grkljanu, i to tako što su ga zračili ultrazvukom u prisustvu i odsustvu nanočestica. Eksperimenti su pokazali da “čist” ultrazvuk ne deluje na ćelije raka, dok ih u kombinaciji sa nanočesticima pažljivo ubija.\nA sad predstoje godine kliničkih ispitivanja…\nOsim toga, te nanočestice, kako ističu naučnici, mogu da se koriste za dostavu leka i drugih molekula u zdrave ćelije ili ćelije raka. Zagrevanje pomoću ultrazvuka ili radio-talasa će, kako navode, molekule leka učiniti pokretljivijim, a samim tim to će ojačati njihovu efikasnost.\nInače, taj pravac na kom rade naučnici naziva se teranostika. Ovaj termin je sastavljen od reči “terapija” i “dijagnostika” i označava proces istovremene dijagnostike bolesti i njenog lečenja. Teranostika se, između ostalog, primenjuje u otkrivanju i lečenju više vrsta onkoloških bolesti pomoću nanočestica, napunjenih lekom i ciljano “ubrizganih” u ćelije raka.\nMeđutim, ne bi trebalo očekivati da nanočestice uđu u medicinsku praksu danas ili sutra, jer predstoji niz kliničkih ispitivanja na životinjama i ljudima. Na to se mogu “potrošiti” i godine, a takva ispitivanja ne se završavaju uvek pozitivno.\nSamsung Galaxy S8 se pojavio na nekoliko video klipova


Srpski tim iza fintech startapa Relio podigao investiciju od €650.000\nStartap Relio uskoro će pokrenuti prvi digitalni račun za mala i srednja preduzeća u Švajcarskoj, a Lav Odorović, preduzetnik iz Beograda koji stoji iza pomenutog startapa, prethodno je vodio digitalnu banku Penta u Nemačkoj kao njen CEO i osnivač.\nGovoreći više o samom startapu, iz Relia naglašavaju da je svakom ko pokrene preduzeće potreban bankovni račun za svakodnevno poslovanje. Iako se račun obično otvara brzo, ovaj proces ponekad može trajati nedeljama i mesecima, i daleko je komplikovaniji za pravna nego za fizička lica. Svaka banka po zakonu mora da proveri identitet novog klijenta, kako funkcioniše njihov poslovni model kao i da razume poreklo novca.\nKompanije sa stranim osnivačima, dodaju oni, koje su deo holding strukture ili koje posluju u regulisanim industrijama se obično dosta namuče. Nekim firmama treba i do dvadeset interakcija sa bankom pre nego što se račun otvori. Srž problema čini usklađenost poslovanja sa propisima kao jedan od ključnih aspekata bankarskog poslovanja. Relio menja način na koji odvija provera usklađenosti poslovanja sa proposima i na tome gradi komparativnu prednost svog digitalnog računa za male biznise.\n“Obaveza usaglašenosti sa regulativom ne sme uticati na iskustvo korisnika”, kaže Lav Odorović. Zahvaljujući novom pristupu, čak i složena mala i srednja preduzeća moći će brzo i bez birokratije da dobiju račun sa švajcarskim IBAN-om. Kako bi svoju inovaciju primenio što je moguće samostalnije, startap želi da od švajcarskog regulatora dobije sopstvenu licencu.\nStiže 650.000 evra za unapređenje servisa i proširenje tehničke infrastrukture\nInače, Odorović je prepoznatljiva ličnost na evropskoj fintech sceni. Alumnista je švajcarskog Univerziteta St. Galen, osnivač i sve do prodaje CEO Pente, nemačke digitalne banke za preduzetnike, startape i mala preduzeća. Uspeo je da okupi tim stručnjaka za bankarstvo, bankarsku regulativu i IT tehnologiju, koji se nalaze u Cirihu i Beogradu. Kancelarijom u Beogradu rukovodi Žarko Vukadinović, predsednik ACFE Srbija i jedan od osnivača Mobi banke (bivše Telenor banke).\nTokom 2020. godine, Relio je učestvovao u programu F10 akceleratora koje organizuje SIX (kompanija koja je između ostalog i vlasnik Švajcarske berze). Zajedno sa SIX i HTGF, zatvoren je prvi krug finansiranja od 650.000 EUR. Dodatnu podršku Reliu pružili su Ričard Dejvis, bivši izvršni direktor Revoluta, koji je jedan od investitora, kao i Đan Reta a Porte, bivši izvršni direktor Kontoviste, koji se nalazi na funkciji predsednika odbora direktora.\nOva runda finansiranja nemanjena je proširenju tehničke infrastrukture i omogućiće kompaniji da ponudi usluge klijentima po dobijanju licence. U međuvremenu, pregovori o novoj rundi finasiranja uveliko traju dok Relio traži nove zaposlene za ovaj ambiciozni projekat.


RedBull Flugtag: 200.000 ljudi uživalo u spektaklu na Adi (FOTO) – Nadlanu.com\nObjavljeno 22. juna 2013. / 21:17:29\nAda Ciganlija bila je domaćin prvog RedBull Flugtaga jednog od najvećih dešavanja održanog ovog letau Srbiji. Spektakl kakav do sada nije viđen u našoj zemlji i najveća ikada održana manifestacija na Adi Ciganliji privukla je gotovo 200.000 posetilaca čime je oboren rekord kada je u pitanju posećenost „beogradskog mora“!\nPravu euforiju među posetiocima napravilo je 37 unikatnih letelica koji su ovo neobično takmičenje posmatrali kako sa obale tako i iz vode. Kako bi sve proteklo u najboljem redu podršku takmičarima pružali su pripadnici spasilačke službe JP „Ada Ciganlija“. Duž čitave obale Savskog jezera, spasioci su sa kopna i iz vode brinuli o bezbednosti izuzetno velikog broja posetilaca.\nOvako velika manifestacija bila je poseban izazov za komunalne ekipe koje su bile zadužene za održavanje čistoće Ade Ciganlije, a koje su odmah po završetku Flugtag-a izašle na teren i započele raščišćavanje jezera i obale. Sav kabasti otpad odmah je uklonjen, a ekipe će nastaviti da rade tokom čitave noći kako bi najpopularnije gradsko izletište već ujutru bilo u potpunosti spremno da ugosti nove posetioce.\nAda Ciganlija se današnjom dobrom organizacijom pokazala spremnom da odgovori izazovu organizacije manifestacija svetskog ranga i spremna da ugosti stotine hiljada posetilaca koji ovo leto provode na „beogradskom moru“.\nada ciganlijaflugtagletilicered bullredbull flugtag\nTragedija u Kikindi: Dete ubila nadgrobna ploča na Zadušnicama


Ministri finansija najavili unapređenje ekonomske saradnje između Japana i Kine – Biznis.ba\nMinistri finansija najavili unapređenje ekonomske saradnje između Japana i Kine\nobjavljeno 31. avg 2018. u 10:48\nMinistri finansija Japana i Kine složili su se da će raditi na unapređenju ekonomske saradnje između dviju zemalja usred rastuće zabrinutosti da će trgovinski rat kojeg predvodi američki predsjednik Donald Trump nastaviti da opterećuje globalna finansijska tržišta.\nJapanski ministar finansija Taro Aso i njegov kineski kolega Liu Kun potvrdili su da će njihove zemlje uložiti napore da “održe i promovišu multilateralni trgovinski sistem”, navedeno je u zajedničkom saopćenju nakon njihovog razgovora u Pekingu u kojem upozoravaju na Trumpov protekcionizam.\nNa početku sastanka između Asoa i Liua japanski ministar finansija je rekao da su ekonomije obje zemlje “u važnoj fazi”.\nPrema saopćenju objavljenom nakon sedmog finansijskog dijaloga između Japana i Kine, Tokio i Peking su se složili da “igraju ključnu ulogu” kada je u pitanju saradnja u vezi sa makroekonomskom politikom, smanjenjem siromaštva, regionalnim ekonomskim rastom i finansijskom stabilnošću.\nAso je izrazio spremnost da poboljša odnose između Japana i Kine uoči planirane posjete japanskog premijera Shinzo Abea Kini koja će se desiti najvjerovatnije u oktobru.\nJapanski ministar je dodao kako su se Liu i on dogovorili da se osmi finansijski dijalog između Japana i Kine održi sljedeće godine u Japanu, prenosi agencija Kyodo.


Reagovanje povodom naloga centrima za socijalni rad - Mreža organizacija za decu Srbije\nReagovanje povodom naloga centrima za socijalni rad\nBeograd, 25.7.2019 – Mreža organizacija za decu Srbije MODS i Centar za integraciju mladih – CIM izražavaju zabrinutost zbog direktive koju je Ministarstvo za rad, zapošljavanje, boračka i socijalna pitanja izdalo svim centrima za socijalni rad u Republici Srbiji, a koja se odnosi na „decu koja žive ili rade na ulici“.\nOvim nalogom centri za socijalni rad se obavezuju da organizuju sastanke sa policijskim upravama ili policijskim stanicama i po hitnom postupku oduzmu dete od roditelja za koje procene da „živi i radi na ulici“.\nPodsećamo da je naša država aktivno učestvovala u pripremi dokumenta koji je usvojio UN Komitet za prava deteta (Opšti komentar broj 21 o deci u uličnoj situaciji) koji daje smernice državi kako da podrži decu u uličnoj situaciji, a ne da ih oduzima roditeljima i pokreće postupke pred sudom.\nOva direktiva je u suprotnosti sa proklamovanom politikom Vlade Republike Srbije i Ministarstva za rad, zapošljavanje, boračka i socijalna pitanja da će im prioritet biti zaštita primarne porodice, podrška porodici, smanjenje siromaštva dece, socijalne i ekonomske nejednakosti u društvu.\nResorno ministarstvo za socijalnu politiku je najavilo da će u nacrtu Izmena i dopuna Zakona o socijalnoj zaštiti jedan od prioriteta biti stvaranje uslova za unapređenu intenzivnu podršku porodici koja je u riziku od izmeštanja dece. Takođe, Nacrt zakona o pravima deteta i Zaštitniku prava deteta predviđa posebnu zaštitu i prava „dece koja žive ili rade na ulici“ i u suprotnosti je sa pomenutom direktivom.\nPozivamo Vladu Republike Srbije i nadležno ministarstvo da pokrene afirmativnu akciju podrške siromašnim porodicama, porodicama koje žive u ekstremnom siromaštvu, porodice koje razvijaju strategije preživljavanja, deci koja žive u neuslovnim domovima, deci koja žele da imaju kupatilo, tuš, toalet u 21. veku.\nVerujemo da je u interesu dece, pa i same države, pružanje podrške roditeljima da mogu da obezbede dostojanstven život svojoj deci, pre nego njihovo odvajanje od porodica.\nUkoliko država želi da pomogne deci u uličnoj situaciji, verujemo da postoje i drugi načini, mnogo efikasniji i na duže staze uspešniji, od drastičnih poziva na oduzimanje dece. Time se nikako ne rešava problem dece, već se otvara niz drugih problema koji se javljaju kada se dete razdvoji i oduzme od svojih roditelja. Politika države je da o deci ne brinu hranitelji i domovi za decu, već prvenstveno njihove porodice.\nPozivamo Vladu Republike Srbije da učini sve što je u njenoj moći da popravi težak materijalni i finansijski položaj najsiromašnijih porodica koje su u riziku da im se oduzmu deca po ovom nalogu. Jedan od načina su izmene Zakona o socijalnoj zaštiti koje se odnose na novčanu socijalnu pomoć. Vlada može da ukine ograničenje od 9 meseci u kalendarskoj godini za primanje novčane socijalne pomoći, poveća iznos novčane socijalne pomoći za porodice koje imaju decu, i ukine mogućnost da centri za socijalni rad računaju propuštenu zaradu nezaposlenim licima i tako im uskraćuje pravo na novčanu socijalnu pomoć, i ostavlja u riziku od zapadanja u dublje siromaštvo.\nKonvencija o pravima deteta Roditeljstvo Socijalna davanja Socijalno uključivanje Usluge socijalne zaštite\nMODS na INSPIRE treningu\nMenja se Zakon o socijalnoj zaštiti\nPokažite malo ljudskosti


Američki kongresmen: Srbima se dopada Trampov način liderstva, preneću mu Vučićev poziv za posetu\n- Mislim da će ako ode tamo Tramp ustanoviti da se Srbima, baš kao i Amerikancima, veoma dopada on i njegov nekonvencionalan način liderstva. Ta poseta bi bila dobra za Srbiju i SAD, nadam se da će otići - kaže Po u intervjuu za Glas Amerike.\nGovoreći o pismu koje je potpisao, zajedno sa jo 13 clanova Kongresa, i koje je upućeno dravnom sekretaru Reksu Tilersonu, Po kaže da je razlog to su članovi Kongresa uputili pismo bio "da dravnom sekretaru objasnimo naše stanovište da nam je potreban pozitivniji odnos sa Srbijom".\n- To je dobro ne samo za SAD već i za Srbiju, da razgovaramo o tome kako da budemo bolji partneri. To je ne samo dobro za bilateralne odnose već i pomaže stabilnosti u regionu. Ako je Srbija stabilna u regionu, po mom mišljenju i druge zemlje regiona biće stabilnije. Naš cilj je stabilnost u regionu kao i da imamo demokratsku vladu u Srbiji sa kojim SAD mogu da nastave partnerstvo - navodi Po.\n- Nadam se da ova administracija neće ignorisati Balkan, nijednu od zemalja Balkana - kaže Po.\nTed Po i Ana Brnabić\n"Razumem da nećete u NATO. Rusija je ista kao Sovjetski savez"\n- Svakako bih podržao Srbiju u želji da uđe u NATO, ali razumem da ona želi da bude neutralna zemlja i neću ulaziti u rasprave oko toga - rekao je Po, koji ocenjuje i da je za dugoročnu stabilnost Evrope važno da se shvati da se "Rusija nije promenila od vremena Sovjetskog Saveza".\nPOČINJE BORBA ZA INTERESE SRBIJE Obnovljen srpski kokus u Americi\n- Zemlje koje imaju dobru ekonomsku saradnju su zajedno jače i podsticanje američkih investicija u Srbiju je jedan od mojih ciljeva, želimo da osiguramo da Srbija bude privlačna za americke poslovne ljude a stabilnost je veoma važna. Kada je zemlja stabilna lakše je ubediti investitore da dođu. Potpuno se zalažem za američke investicije, bilo koje vrste ako će pomoći Srbiji - kaže američki zvaničnik.\nSAD: Kongresmen kažnjen zbog napada na novinara\nVašington: Stanje ranjenog kongresmena bolje, ali mora na operaciju\nRanjeni kongresmen posle operacije u KRITIČNOM stanju, nakon što ga je inspektor pogodio u KUK\nprotokol Amerika nas ne gleda očima partnerstva, nego očima velike ale koja bi da guta ribice male. Ali mi ćemo se za sada ponašati kao da je sve tako kako se kaže dok ne dođe vreme da im pokažemo zube, a doćiće i mi moramo tada biti što spremniji.\nVanja Nije Tramp nista obecao, ali su velike sanse da ce doci, sto ce predstavljati presedan, da jedan americki predsednik poseti tako malu drzavu, kao sto je Srbija !\nIlija Od velikog znacaju za Srbiju bi bila poseta Trampa, pa makar se nista ne promenilo, a verujem da ce se mnogo toga promeniti na bolje ako do posete dodje.\nVeljko M hana : Srbija ima svoje prioritete a to su evrointegracije i dobri odnosi sa državama koje nisu članice EU , pre svih sa Rusijom i Kinom.\nfilip treeba biti u dobrim odnosima kao što je SAD i ugostiti Trampa jer bi to bila promocija da tako velika sila poseti jednu ovako malu zemlju\nJelena Srbija je vec dosta uradila na diplomatskom planu i spoljnoj politici koju uspesno vodi, stiteci nase nacionalne interese !\npoli doli Nadamo se da će Srbija imati još bolji odnos sa SAD, da će ulagati i investirati u Srbiji, a poseta predsednika Trampa bila bi velika čast\nRoska sam dolazak predsednika SAD-a Donalda Trampa bila bi dobra promocija za našu zemlju, za dolazak američkih investitora...\nBoba Poseta Trampa bi mnogo znacila za Srbiju! Poboljsali bi saradnju i odnose sa SAD, a to je svakako veliki korak za nas.\nBorislava Ovakve vesti obećavaju! Od privrednika iz Amerike možemo imati samo koristi, štete nikao... Ovo su šanse koje ne smemo propustiti i prokockati!


ČADEŽ: Vakcinacija vozača rešenje za zastoj na granici - Pluton Logistics\nNemačka je obezbedila više ljudi i veći broj punktova za testiranje, čime je smanjeno zadržavanje kamiona na granici, pa više nema višesatnog čekanja, izjavio je predsednik Privredne komore Srbije (PKS) Marko Čadež i ocenio „da je vakcinacija vozača najbolje trajno rešenje ovog problema“.\nČadež je za portal biznis.rs rekao da je takav predlog već predočen nadležnim organima u Nemačkoj.\n– Ministarstvo saobraćaja Nemačke će, kako je dogovoreno, naš predlog razmotriti sa ostalim nadležnim ministarstvima i nadamo se pozitivnom odgovoru – naveo je Čadež.\n– Zalažemo se za pojednostavljenje procedura i ujednačavanje pravila unutar jedinstvenog tržišta za sve evropske kompanije, uključujući i zapadnobalkanske. Za to smo dobili i podršku Saveta Evropske unije, kroz preporuke državama članicama, a posebno Portugalije, koja trenutno predsedava EU – rekao je Čadež.\nDodao je da je jedan od zahteva Odbora Evrokomore za jedinstveno tržište, kojim kopredsedava sa kolegom iz Finske, da sve države članice omoguće špediterima prelazak u EU bez uslovljavanja PCR testom, uz dokaz o antigen testu i to samo na prvoj granici.\n← Prvi blok-voz iz Japana za Veliku Britaniju – Transsibirska železnica ponovo u fokusu\nVozač kažnjen sa 1.200 evra jer je – previše star →


Joksimović: Do kraja juna da otvorimo dva ili tri poglavlja - European Western Balkans\nBEOGRAD – Ministarka bez portfelja zadužena za evropske integracije Jadranka Joksimović, izrazila je danas nadu da će Srbija do kraja juna, uz, kako je rekla, sve prepreke sa kojima se suočava, moći da otvori još dva ili tri poglavlja u pregovorima sa Evropskom unijom.\n“Ne bih da licitiram, a radi se o poglavlju 7 – zaštita prava intelektualne svojine, 29 – carinska unija, usvojli smo pregovaračku poziciju za poglavlje 30, a mislim da je i poglavlje 6 na putu. Imamo izglede da zadržimo dobru dinamiku do kraja malteškog predsedavanja EU, a da i u drugom delu godine radimo i zadržimo put stabilnosti kroz uspešne evrointegracije”, kazala je Joksimović.\n“Naravno da postoji referendum kao opcija, da se na kraju građani u finalnoj fazi opredeljuju na osnovu svih predočenih uspeha i problema, da li je članstvo legitiman izbor za Srbiju”, rekla je Joksimović.\nMinistarka je ocenila da postoji vrlo površna i demagoški podržana informacija o tome kako smo mi stalno nešto ucenjeni.\nNavodeći da su evropske integracije često doživljavane kao tehnicka stvar, Joksimović napominje da su one mnogo više od toga, ne samo spoljnopolitička odluka već i unutrašnjopolitička, da se ide ka prosperitetu i demokratizaciji.\n“Niko nije ni slep ni glup da ne vidi promene, ali to ne znači da će nesto nestati već da će se transformisati i to ne mora da bude loše. Trebalo bi da imamo jedan pragmatičan odnos da našu politiku ne popunjavaju okolnosti već da mi formulišemo našu politiku”, rekla je ona.\nRacionalan odnos prema sopstvenim potrebama bi trebalo da bude u fokusu političke odluke, kako god se EU bude menjala, transformisala, kaže Joksimović, ističući da Srbija ne sme da dozvoli da bude iskljucena iz takvog okruženja i mogućnosti.\n“Mislim da neki u regionu ne pokazuju razumevanje i dobru volju, ako je nesto receno što vodi ka lošim odnosima, očekujem da to od EU bude eksplicitno osuđeno”, jasna je ministarka.\nS druge strane, Joksimović kaže da, iako je rečnik EU nekada vrlo birokratizovan, to ne znači da ne šalje jasnu poruku, ali njihovo odgovor, kaže, mora da bude eksplicitran ako želi da zadrži i očuva kredibilitet i stabilnost.\nJadranka Joksimovićpoglavlje 30poglavlje 6poglavlje 7poglavlje-29\nEWB 22. 08. 2017. 30. 12. 2020.\nEWB 18. 04. 2017. 18. 04. 2017.


Sportske.net - Vujošević demantuje: "Aleksandrov ne dolazi!"\nVujošević demantuje: "Aleksandrov ne dolazi!"\nTrener Partizana negirao je pisanje medija da će redove njegovog tima pojačati Nemanja Aleksandrov.\nKako su preneli mediji ranije u toku dana, Nemanja Aleksandrov, košarkaš Pepinstera postigao je dogovor sa ekipom Partizana.\nIpak, takve sepkulacije je negirao Duško Vujošević koji tvrdi da srpski košarkaš uopšte nije ni pregovarao sa crno-belima.\n„Nije tačno da je Aleksandrov potpisao za Partizan, sa njim nije bilo nikakvih razgovora.“, rekao je Vujošević.\nTrener crno-belog kluba se osvrnuo i na pisanja medija u kojima se tvrdi da je Partizan pod blokadom zbog dugovanja prema Mačvanu, Raduljici i Katiću.\n„Raduljica je podneo prijavu, ali je u međuvremenu postignut dogovor i to je povučeno, netačno je da je Partizan pod blokadom.“, rekao je.\nTrener košarkaša Partizana Duško Vujošević rekao je danas da protivnik njegove ekipe u 23. kolu Jadranske lige, hrvatska Cedevita ima najneskladnije rezultate u tom takmičenju u odnosu na budžet i pojačanja.\nVujošević je na konferenciji za medije govorio o predstojećem meču njegovog tima protiv Cedevite.\n"Cedevita je pre početka uz Crvenu zvezdu slovila kao prvi favorit za trofej. Njihovi rezultati su u najvećem neskadu u negativnom smislu na osnovu procena pre početka sezone. Tim nikada nije grupa najboljih, već onih koji najbolje funkcionišu zajedno", rekao je Vujošević na konferenciji za novinare u hali Pionir.\nOn je dodao da će ekipa Cedevite sigurno pružžiti maksimum, jer i dalje ima šanse da se plasira na završni turnir.\n"Mi smo došli u situaciju da moramo nešto neplanirano da osvojimo, pošto smo nešto neplanirano izgubili. Protiv Cedevite će biti pravi derbi, teška i važna utakmica, koja neće odisati lepotom, ali će svako dati maksimum", rekao je Vujošević.\nTrener Partizana je kazao da klubovi nemaju nikakvu odgovornost za to što nije poznato da li će se u Evroligu plasirati pobednik regularnog dela i fajnal-fora ili finalisti završnog turnira Jadranske lige.\n"Evroliga je predvidela da finalisti igraju, a ako Jadranska liga ima pretenziju da bude ozbiljna ne sme da bude ovakve šale. Situacija će se rešiti verovatno tako što će Evroliga napraviti kompromis. Neko mora da ponese odgovornost, jer ovo do čega smo došli ne može da se dovodi u vezu sa interesom nacionalne košarke", rekao je Vujošević.\nTrener Partizana je naglasio da treba biti spreman i za situaciju da se crno-beli ne plasiraju na završni tirnir regionalnog takmičenja.\n"Fajnal-for nije izvestan, ali ćemo se mi boriti. Za klub i igrače bi bilo fantastično da igraju Evroligu sledeće sezone, jer bi neigranje bilo silaženje na niži nivo", rekao je on.\nUtakmica između Cedevite i Partizana igraće se u nedelju u 17.00 u Zagrebu.


Tanjug 20. juna 2022. 11:51\nBRISEL – Savet EU produžio na još godinu dana sankcije koje je uvela EU kao odgovor na nezakonitu aneksiju Krima i grada Sevastopolja od strane Ruske Federacije.\nRestriktivne mere koje su trenutno na snazi su prvi put uvedene u junu 2014. i uključuju zabranu uvoza proizvoda poreklom sa nezakonito anektiranog Krima ili Sevastopolja u EU, kao i infrastrukturna ili finansijska ulaganja i turističke usluge sa nelegalno anektiranog Krima ili Sevastopolja.\nIzvoz određene robe i tehnologija krimskim kompanijama ili za upotrebu na nezakonito aneksiranom Krimu u sektoru transporta, telekomunikacija i energetike ili za istraživanje i proizvodnju nafte, gasa i mineralnih resursa takođe podleže ograničenjima EU.\n”EU ne priznaje i nastavlja da osuđuje nezakonitu aneksiju poluostrva Krim kao ozbiljno kršenje međunarodnog prava. EU ostaje nepokolebljiva u svojoj posvećenosti suverenitetu i teritorijalnom integritetu Ukrajine unutar njenih međunarodno priznatih granica i posvećena potpunoj primeni svoje politike nepriznavanja”, ponavalju u Savetu EU.\nSavet EU poziva Rusiju da odmah prekine svoje neselektivne napade na civile i civilnu infrastrukturu i da odmah i bezuslovno povuče sve svoje trupe i vojnu opremu sa čitave teritorije Ukrajine unutar njenih međunarodno priznatih granica.\nRogov: Ukrajinske snage dva puta gađale Melitopolj\nPronađena tela troje dece i zene u jezeru u Minesoti\nProtest u Sarajevu zbog rasta cena goriva


Cvijanović: Institucije BiH nanose finansijsku štetu Srpskoj | INFORMACIJA JE KAPITAL - Capital.ba\nCvijanović: Institucije BiH nanose finansijsku štetu Srpskoj\n13. sep. 2017. 07:30 Objavljeno u OSTALO\nBANJALUKA, Premijerka Republike Srpske Željka Cvijanović smatra da institucije BiH, iako minorne, nanose finansijsku štetu Srpskoj koja se mjeri stotinama miliona KM.\n“Ona je nesposobna da oslobodi Republiku Srpsku dužničkog ropstva. Nikada ranije nije bilo da je Srpska zavisila od nivoa BiH, sada je to slučaj, što je nedopustivo”, smatra Borenović. Srna\nKljučne riječi: finansijska šteta, institucije bih, mmf, republika srpska, zeljka cvijanovic\nCvijanović: Srpska posvećena razvojnim reformskim procesima\nCvijanović: Vlada predano radi na reformskoj agendi\nCvijanović: Navodi o smjenama direktora spekulacije\nCvijanović: Vlada Srpske je spremna za razgovor\nSrpska krenula uzlaznom linijom\nIzabrana nova Vlada Srpske


Poziv crnogorskim producentima da prijave film za Oskara - Vijesti.me\nMinistarstvo kulture Crne Gore pozvalo je domaće filmske producente da prijave film za izbor crnogorskog kandidata za 86. nagradu Američke filmske akademije Oskar, u kategoriji Najbolji strani film u 2013. godini.\nIz Ministarstva kulture saopštili su da se film može prijaviti do 20. avgusta.\nKako se navodi, pravo učešća imaju crnogorski filmski producenti registrovani za obavljanje djelatnosti kinematografije u Crnoj Gori.\nIz tog resora su pojasnili da se može prijaviti film koji je javno prikazan u komercijalnom bioskopu sedam dana u kontinuitetu, u periodu između 1. oktobra prošle godine i 30. septembra ove godine.\n"Prijaviti se može film koji je tokom prikazivanja reklamiran i medijski eksploatisan na uobičajen način, snimljen na crnogorskom ili nekom od jezika u službenoj upotrebi u Crnoj Gori i koji je u potpunosti podmirio sve finansijske obaveze prema autorima, ekipi i glumcima, što se odnosi i na regulisanje autorskih prava za korišćenje muzike, inserata i drugih autorskih prava", kaže se u saopštenju.\n"Producent je dužan da dostavi i popunjen, potpisan i pečatom ovjeren Obrazac Američke akademije", dodali su iz tog resora.\nKompletna dokumentacija podnosi se Ministarstvu kulture, na adresu Njegoševa ulica, 81250 Cetinje, sa naznakom: Selekcionoj komisiji za Oskar.\nNavodi se da će producenti biti obaviješteni o rasporedu prikazivanja selektovanih filmova u periodu od 25. do 30. avgusta i u obavezi su da kopiju prijavljenog filma dostave Ministarstvu kulture dan prije prikazivanja.\n"O izboru crnogorskog kandidata odlučivaće Selekciona komisija čiji je sastav odobrio Izvršni komitet Američke akademije, a na osnovu Specijalnih pravila Akademije i Pravila Ministarstva kulture", poručili su iz tog resora.\nIz Ministarstva su pojasnili da će, prema pravilima Američke akademije, Selekciona komisija u Crnoj Gori ocjenjivati samo filmove koji budu dostavljeni na tehnički ispravnoj filmskoj kopiji.\n"Komisija može prihvatiti da ocjenjuje film na divide /DVD/ kopiji. Ukoliko taj film bude proglašen za crnogorskog kandidata, producent će u zahtijevanom roku izraditi filmsku ili DCP kopiju. Ako se producent ne bude pridržavao tih pravila biće diskvalifikovan", upozorili su iz tog resora.\nRezultati konkursa biće objavljeni do 10. septembra.\nmarmalady 5 godina i 3 mjeseca\nMaestro stvarno...kako to da nisu pozvali nase astronaute ....a mogli su one sa Evrovizije....Mada snimak je bas za Oskara....a dje da napravi dokumentarni film o tome, vise nikad nista ne bi mrco napravio qq\nMaestro 5 godina i 3 mjeseca\nHahahahaha... e još fali poziv cg astronautima da se prijave na let za Saturn! Ooo,zemljo...\ncetinj<3 5 godina i 3 mjeseca\nA mi smo najjaca komedija od drzave eo 20 godina


Ministarstvo: Roditeljski dodatak za prvo dete biće 100.000 dinara | Mama Klik\nNaslovna Beba Nega novorođenčeta Ministarstvo: Roditeljski dodatak za prvo dete biće 100.000 dinara\nMinistarstvo: Roditeljski dodatak za prvo dete biće 100.000 dinara\nRoditeljski dodatak za prvo dete od sledeće godine biće 100.000 dinara, dok će dečiji dodatak za decu sa smetnjama u razvoju i invaliditetom biti uvećan za 50 odsto, najavio je danas ministar za rad, zapošljavanje, boračka i socijalna pitanja Zoran Đorđević. U toku su zakonske izmene u Nacrtu zakona o finansiranju porodica sa decom čije se usvajanje očekuje do kraja godine, prenosi RTV.\nĐorđević je na međunarodnoj konferenciji pod nazivom “Ulaganje u decu – dobrobit za svu decu” rekao da su uvedene i mere koje podstiču rađanje dece, a koje propisuju da će nadoknadu za porodiljsko bolovanje u trajanju od godinu dana moći da ostvare i žene koje nisu u radnom odnosu, kao i one koje obavljaju samostalnu delatnost ili su angažovane ugovorom o delu ili autorskim ugovorom.\n“Država je izdvojila dovoljno sredstava za realizaciju prava koja proističu iz novog zakona, a u narednim godinama videćemo da to povećavamo u skladu sa finansijskim mogućnostima države”, rekao je Đorđević i dodao da država na godišnjem nivou za decu izdvaja 52 milijardi dinara.\n“Nekim porodicama treba više, nekima manje, a želimo da budemo odgovorni i da se novčana sredstva koja izdvaja država raspodeljuju na najpravičniji način”, rekao je Đorđević.\n“Sva deca imaju ista prava i jednaku šansu na bolju budućnost, imaju pravo na dobro zdravlje i kvalitetno obrazovanje. Najisplativiji društveni cilj jeste ulaganje u dete, a mi kao vlada želimo da postignemo da nijedno dete ne bude siromašno”, rekla je Đukić Dejanović.\nMinistarka je istakla da svako treće dete nije obuhvaćeno predškolskim obrazovanjem jer čak 44 odsto dece čuvaju babe i dede, oko 21 odsto nezaposleni roditelji, a da 27 odsto dece ide u obdanište.\n“Ulaganje u taj period dece prvi korak ka boljoj budućnosti za sve nas. Moram da podsetim da Agenda 20/30 UN i cilj 42 obavezuje sve zemlje da do 2030. obezbede jednak pristup predškolsko obrazovanje za svu decu”, ukazala je Đukić Dejanović.\n“Vlada daje sve od sebe, ali budžet ne odslikava našu posvećenost. Mi želimo da budžet svih vlada bude što više okrenut deci kako bi svako dete moglo da ostvari svoja prava”, poručila je Leonardi.\nMeđunarodnu konferenciju “Ulaganje u decu – ulaganje u budućnost” posvećenu problemima siromaštva i socijalne isključenosti dece organizovali su Mreža organizacija za decu MODS, Eurochild, Tim za socijalno uključivanje i smanjenje siromaštva Vlade Srbije i UNICEF.\nBudite novorođenče u toku noći da sisa\nKoja su bila najpopularnija imena za devojčice u 2017. godini u...


Učenici obradili “Srce” za rođendan Milana Mladenovića VIDEO - NOVA portal\nUčenici obradili “Srce” za rođendan Milana Mladenovića VIDEO\nKultura Autor:Nova 21. Sep. 202017:03 > 17:053 Komentara\nFoto: Printscreen Muzička škola "Stanković"/video\nUčenici muzičke škole “Stanković” obradili su pesmu “Srce” od EKV-a u čast Milana Mladenovića koji je rođen na današnji dan pre 62 godine.\nMuzička škola “Stanković” u okviru veoma složenih okolnosti aktuelnog odvijanja muzičke nastave, pronalazi kreativan put da učenike šestog razreda ohrabri i podstakne u prevazilaženju svih prepreka za iskazivanje sopstvenog talenta i ljubavi prema kvalitetnoj muzici. Najnoviji video spot, koji ponovo dolazi iz majstorske klase profesorke Milice Tegeltije, jeste onaj za pesmu “Srce” benda Ekatarina Velika, a sve u čast rođendana jednog od najznačajnijih autora i muzičara jugoslovenske i srpske rok scene.\nNa današnji dan, 1958. godine, rođen je Milan Mladenović, najpoznatiji kao pevač i gitarista sastava “Šarlo Akrobata” i “Ekatarina Velika”. Iako nas je prerano napustio 1994, ostavio je iza sebe pregršt fantastičnih pesama, koje svojom jedinstvenom emocijom, poezijom i zvukom, snažno dotiču i današnje najmlađe muzičke generacije.\nU video spotu za pesmu “Srce” Milana Mladenovića pevaju učenici Marko Kovačević, Jana Ćosić, Milica Pavlović, Lana Šojić, Jovana Radovanović i Vera Radulović, za klavijaturama je Iva Ursulov, flautu svira Teodora Milosavljević, violončelo Boris Milošević, ukulele Lav Bogićević, daire Marko Kovačević, štapiće Katarina Crnobrnja, a za bubnjem se našao Dušan Đorđević.\nCane o Milanu Mladenoviću: Bio je popravljač sveta\nPesmu je za izvođenje aranžirala profesorka Milica Tegeltija, a video montaža pripada Milošu Jovanoviću.\nObrada pesma “Srce” najsvežiji je u nizu načina na koji Muzička škola “Stanković” uspeva da obrazovanje i nasleđe poveže u izuzetno umetničko postignuće, i to od suštinskog značaja za našu sredinu. Tako “Stanković” stalno iznova nadahnjuje i motiviše sve dobre ljude da otvore svoja srca i osete kako sjajna muzika iz naše zaostavštine svakodnevno čini život boljim i istinski radosnim da se živi.\nUčenici Muzičke škole “Stanković” prethodno su obradili pesmu “Ona to zna” Vlade Divljana i grupe “Idoli”.\nEKVMilan MladenovićMuzička škola StankovićPesma Srcerođendan


Utorak, 05 Juni 2018 19:30\nJapanci od svega prave spektakl, a mi želimo da učestvujemo u tom spektaklu do samog kraja, dakle u finalu Svjetskog prvestva, rekla je reprezentativka Srbije Brankica Mihajlović za Srpskainfo. Šampionat će biti održan krajem septembra i početkom oktobra u Japanu, a prije toga Srpkinjama je cilj završnica Lige nacija u Kini.\nProtekli vikend ovog takmičenja, koji je održan u Kraljevu, u potpunosti je ispunio očekivanja srpskih odbojkašica. Sa tri pobjede stvorile su preduslove da već na narednom takmičenju u Roterdamu koje počinje danas, izbore plasman na završnicu.\n– Poslije dugo vremena igrale smo u Kraljevu i moram priznati da sam oduševljena činjenicom da je sala sva tri dana bila ispunjena do posljednjeg mjesta. Rezultatski smo ispunili sva očekivanja, pobijedili smo Rusiju na startu, potom i Belgiju i Tursku, a što je još bitnije selektor je dao šansu svim igračicama, čime smo pokazali širinu koja će nam biti itekako potrebna u narednom periodu – rekla je Mihajlovićeva i dodala: “Očekuje nas turnir u Roterdamu i ukoliko ostvarimo bar dvije pobede praktično ćemo osigurati plasman na završni turnir”.\n– To bi nam itekako značilo zbog dodatnog odmora, jer u tom slučaju najiskusnije odbojkašice i igračice koje su imale naporne sezone ne bi putovale na posljednji vikend u Argentinu – kaže Mihajlovićeva koja će zbog povrede koljena propustiti naredne tri utakmice.\nNa Svjetskom prvenstvu Srbija uvijek spada u krug favorita za medalje, a Mihajlovićeva je sigurna da medalja na ovom takmičenju nije nedostižna.\nJapan spreman za Svjetsko prvenstvo\n– Sada smo fokusirane na takmičenje u Ligi nacija u kojem želimo da ostvarimo što bolji plasman. Još uvijek nismo u najboljoj formi, nedostaje nam treninga, imali smo naporne sezone i moramo da poradimo na uigranosti. Znamo da sve nedostatke možemo ispraviti kvalitetnim treningom. Na Svjetskom prvenstvu u Japanu sve reprezentacije će doći u najjačim sastavima, to se vidi kroz ligu nacija. Kina i Amerika se spremaju da osvoje medalje, ostale reprezentacije takođe formu tempiraju za ovo takmičenje i biće teško doći do odličja, ali mislim da to možemo uraditi u Japanu. Igram u ovoj zemlji, Japanci vole Srbe, uvek imamo ogromnu podršku i sigurna sam da ćemo ostvariti dobar rezultat – optimista je Mihajlovićeva.\nSrpska reprezentativka već drugu godinu nastupa za japanski Marvelous i sigurna je da će Svetsko prvenstvo biti organizovano na najvišem nivou.\n– Tokio će da bude domaćin Olimpijskih igara 2020. godine i Japanci već završavaju svu infrastrukturu za to takmičenje, kao i za Svjetsko prvenstvo. Dvorana u kojoj će se igrati planetarni šampionat je spektakularna. Uopšte, oni od svega prave spektakl, znaju veoma dobro da naprave dobru zabavu, ali to ne utiče na posao i u svemu su precizni i tačni. Ne sumnjam da će ovo biti jedno od najkvalitetnijih prvenstava do sada, a želimo da u tom spektaklu u Japanu igramo finale i pokušamo doći do najsjajnijeg odličja.\nKlupska sezone je bila izuzetno uspješna, a srpska reprezentativka kaže da razmišlja u povratku u Evropu.\n– Osvojili smo drugo mjesto u prvenstvu Japana što je veliki uspjeh i svi u klubu su izuzetno zadovoljni ovim rezultatom. Imam ugovor na još jednu godinu, lijepo mi je ovdje, ali moram priznati da razmišljam o povratku u Evropu. Kako imam više godina prijatnije mi je da budem što bliže porodici, ali tek kada mi istekne ugovor počeću da razmišljam o novom angažmanu – rekla je Brankica Mihajlović.\nBrankica Mihajlović, odbojkašica koja je karijeru počela u brčanskom Jedinstvu, poslije odlaska iz rodnog grada je napravila besprijekornu karijeru, a sa reprezentacijom Srbije je stigla do osam medalja na velikim takmičenjima. Najsjajnije odličje je osvojila na Evropskom prvenstvu u Azerbejdžanu i Gruziji, dok je dve godine ranije u Holandiji i Belgiji bila bronzana.\nU Rio de Ženeiru je osvojila srebro na Olimpijadi, a isto odličje je pripali joj je i na Svjetskom kupu. Bronze su joj pripale još na Gran priju, Evropskim igrama i Evropskoj ligi\nPosljednja izmjena Utorak, 05 Juni 2018 13:27\nViše iz kategorije: « Novak se konačno vraća u pravu formu Politika uništava sport u Rogatici »


Vesti, 12.02.2019, 00:30 AM\nIzmenjeni uslovi korišćenja servisa Spotify sadrže ozbiljno upozorenje za korisnike koji besplatno koriste Spotify a koji pribegavaju programima koji blokiraju reklame.\nAko koristite nešto slično da biste sprečili prikazivanje reklama, vaš nalog može biti ukinut, upozorava Spotify.\nU ovom trenutku, Spotify svojim korisnicima nudi dve mogućnosti. Prva je premijum nalog, koji je dostupan uz naknadu i koji pruža neograničenu muziku bez reklama, a drugi je besplatna verzija koja vam omogućava da slušate muziku bez plaćanja, ali sa reklamama između pesama.\nMeđutim, prema izveštaju Rojtersa iz 2018. godine, najmanje 2 miliona korisnika Spotifya koristi softver za blokiranje oglasa kako bi sprečili da se reklame reprodukuju između pesama, i tehnički uživaju deo pogodnosti premijum naloga ali bez plaćanja.\nSve ovo treba da prestane 1. marta kada novi uslovi korišćenja servisa stupaju na snagu, jer kompanija navodi da je "zaobilaženje ili blokiranje reklama u Spotify servisu, ili stvaranje ili distribucija alata dizajniranih da blokiraju reklame" zabranjeno.\nKorisnicima koji će zadržati aktivan softver za blokiranje reklama posle tog datuma nalog može bitu u potpunosti suspendovan ili ukinut.\nOd korisnika koji besplatno koriste servis se ne traži ništa drugo do da prihvate uslove korišćenja, jer povezivanje sa Spotify nakon 1. marta znači da se slažu sa novim uslovima.\nOno čime se Spotify nije detaljno bavio je potencijalno upozorenje koje bi korisnici dobili kada krše nove uslove korišćenja servisa. Kompanija nije otkrila da li želi da najpre upozori korisnike koji besplatno koriste servis da rizikuju trajnu zabranu usluge ili će nalog biti ukinut bez prethodnog upozorenja.\nSpotify još uvek nije objavio zvanično saopštenje o izmenjenim uslovima pružanja usluge, ali detalje treba očekivati kako se budemo približili danu stupanja na snagu novih uslova korišćenja servisa, 1. marta.


European Western Balkans od sada i na srpskom jeziku\nEuropean Western Balkans (EWB) na srpskom\nRegionalni internet portal specijalizovan za praćenje procesa evropskih integracija zemalja Zapadnog Balkana, European Western Balkans (EWB), predstavio je srpsko izdanje, koje će biti fokusirano samo na Srbiju.\nNa predstavljanju portala, koji je podržala Ambasade Švedske, govorili su Jan Lundin, ambasador Švedske u Srbiji, Tanja Miščević, šefica pregovaračkog tima za vođenje pregovora o pristupanju Srbije EU i glavni i odgovorni urednik portala, Nemanja Todorović Štiplija.\nLundin je rekao da je portal značajan jer neguje inovativni i multidisciplinarni pristup političkom novinarstvu.\n"Regionalni karakter portala je veoma značajan jer omogućava komparativnu analizu političkih i društvenih procesa u regionu", istakao je ambasador i dodao da samo stabilan region može da doprinese napretku njegovih pojedinačnih zemalja.\nAmbasador Lundin rekao je na predstavljanju portala da iza tog projekta stoji mlada, ali veoma perspektivna i ambiciozna ekipa novinara koja je, kako je istakao, pokazala da je uz trud i fokus moguće privući pažnju kvalitetnim novinarstvom.\n"Portal je pokrenut s ciljem da se unapredi razumevanje, podigne svest i ohrabri dijalog kada je reč o pitanjima demokratizacije Balkana i potrebi njegove intergracije u EU," rekao je Lundin.\nTrećina građana Srbije je protiv ulaska naše zemlje u Evropsku uniju, dok 50 odsto nije sigurno da ćemo uopšte postati članica, rekao je glavni urednik Štiplija.\n"Mislimo da je to zbog nedostatka informacija o benefitima koje nam članstvo daje, ali i o benefitima koji dolaze kroz reforme koje su deo procesa pridruživanja. Zato je to glavna misija portala, da građanima, zainteresnovanoj javnosti i medijima približimo taj proces što bolje," rekao je Štiplija.\nŠefica pregovaračkog tima Srbije sa EU Tanja Miščević istakla je da je portal EWB pokazao kao koristan učesnik svih skupova u vezi sa evropskim integracijama naše zemlje, ne samo u Srbiji, već i u regionu, ali i Briselu.\nOna je podvukla da je transparentnost jedan od zahteva i potreba čitavog procesa evropskih integracija, ali ne zato što to traže članice EU od Srbije, već zato što je to zahtev naših građana.\nPortal EWB pruža najkonkretnije i najdirektnije informacije šta se dešava u tom procesu, kako sebe pozicioniramo i kakav je stav država članica EU prema Srbiji, navela je Miščević.


SDA u Radinovićima i Puhovcu\nsubota, 15 Septembar 2012 01:08 SDA u Radinovićima i Puhovcu\nNastavljajući predizborne aktivnosti u cilju prezentiranja rezultata u proteklom periodu, te programa rada za naredne četiri godine, Stranka demnokratske akcije je održala izuzetno posjećene skupove u Radinovićima i Puhovcu. U prepunoj sali Društvenog doma u Puhovcima, pod sloganom SDA – SNAGA BiH, mještanima su se obratili predsjednik Općinskog odbora SDA Zenica Ibrahim Šišić, kandidat na listi Husnija Huseinspahić, nosilac liste SDA za Općinsko vijeće Belma Pojskić, kandidat za načelnika Husejin Smajlović, te aktuelni pomoćnik ministra za finansije u Vijeću ministara Fuad Kasumović. Na skupu je potencirana važnost izlaska na predstojeće lokalne izbore, jer će oni, između ostalog, odrediti buduće odluke ne samo na lokalnom nego i na kantonalnom, federalnom i državnom nivou. Time, naglašeno je na skupu, bit će određena i budućnost države u narednom periodu. Osim toga, govornici su akcentirali značaj jednake podrške budućem načelniku Husejinu Smajloviću i vijećnicima iz reda SDA čime će se nastaviti sa kontinuitetom u razvoju Općine Zenica. Ideje i program Stranke demokratske akcije i ovaj put su dobili maksimalnu podršku mještana Radinovića i Puhovca.\n« SDA skup u Lokvinama Alajbegović pristupio SBB-u »\nna vrh Vi ste ovdje: HomeZenicaPolitikaSDA u Radinovićima i Puhovcu